Aleksis – Strana 3 – Arsenal Serbia\nArsen Venger nije dozvolio da bude uvučen u psihološke igre s novinarima, kada je bio upitan o nervozi koji je pokazivao Aleksis Sančez na kraju remija s Bornmutom. Podsetimo, Arsenal je do 70. minuta gubio s 3 – 0 kada su ‘dali gas’, a utakmica je na kraju završena nerešenim rezultatom. Iako će svi priznati … Read more\nVenger ponovo o ugovorima\n16. decembra 2016. / autor: Nikola\nArsen Venger je na insistiranje novinara ponovo komentarisao dešavanja oko produžetka saradnje sa Mesutom Ozilom i Aleksisom Sančezom. Dvojcu ugovori sa Arsenalom ističu na kraju sledeće sezone, ali spekulacije oko produžetka saradnje ili odlaska sa Emirejtsa već odavno kruže u ostrvskim medijima. Ulje na vatru dolila je priča o navodnoj ponudi kineskog Hebeia, koji vodi … Read more\nKategorije Arsenal Oznake Aleksis, Sančez, ugovor, Venger\nAleksis Sančez kaže da je srećan u Arsenalu, ali i da produžetak saradnje sa Tobdžijama zavisi pre svega od kluba. Čileanac ponovo briljira u dresu Tobdžija, a iako se u medijima već neko vreme spekuliše da su pregovori oko novog ugovora u toku, dogovor za sada nije postignut. Govoreći o novom ugovoru on je rekao: „Za … Read more\nKategorije Arsenal Oznake Aleksis, Sančez, ugovor\nAleksis Sančez i Mesut Ozil provode svoju treću sezonu zajedno u Arsenalu, i za to vreme su oformili sjajan duo u napadu londonskog kluba, istovremeno postavši ljubimci navijača. Aleksis, iako poznat kao igrač koji voli da sam završava akcije, do sada je, ove sezone, ‘namestio’ četiri gola Mesutu. „Veoma se poštujemo. Tako i treba da … Read more\nKategorije Vesti Oznake Aleksis, Mesut, Ozil, Sančez\nArsen Venger je, razumljivo, bio oduševljen partijom koju je Aleksis Sančez pružio u pobedi Arsenala protiv Vest Hema od 5 – 1. Aleksis je na tom meču postigao het trik i imao asistenciju u prvom golu, kada je ‘na tacni’ servirao gol Mesutu Ozilu. Ovom pobedom je Arsenal, makar na kratko, zauzeo drugo mesto na tabeli … Read more\nKategorije Vesti Oznake Aleksis, Sančez, Vest Hem\nKarl Dženkinson, koji je dobio priliku u prvom timu posle povrede Hektora Beljerina, zadivljen je umećem i zalaganjem Aleksisa Sančeza. Dženkinson, koji je prethodne dve sezone proveo na pozajmici u Vest Hemu, je protiv PSŽ-a po prvi put bio uparen s Sančezom, na desnoj strani terena. U razgovoru s medijima on je zadivljeno govorio o … Read more\nKategorije Vesti Oznake Aleksis, Dženkinson, Sančez\n„Ozil i Sančez da stave fudbal ispred novca“\n19. oktobra 2016. / autor: Kormi\nArsen Venger kaže da se uvek zalagao da igrači budu plaćeni prema onome što zaslužuju, ali i da veruje da su, u današnje vreme, fudbaleri toliko dobro finansijski stituirani da bi trebali da vode računa kako i gde igraju, a ne za koju sumu. Nije tajna da Arsenal želi da produži ugovore sa svoje dve … Read more\nKategorije Vesti Oznake Aleksis, Ozil, Sančez, Venger


Koncert folklora SKC-a tačno u podne na Đačkom trgu - Postani i ti deo ansambla - Glas Šumadije\nNaslovna > Kultura > Koncert folklora SKC-a tačno u podne na Đačkom trgu – Postani i ti deo ansambla\n02/10/2021 02/10/2021 448Ostavi komentar na Koncert folklora SKC-a tačno u podne na Đačkom trgu – Postani i ti deo ansambla\nDanas, u subotu, 2. oktobra na Đačkom trgu u 12 sati održaćese koncert folklora SKC-a.\nKoncert folklora AFA Svetozar Marković prvobitno planiran za 18. septembar i odložen zbog loših vremenskih uslova, zakazan je u novom terminu i na novoj lokaciji. Radost igre podelićemo sa kragujevačkom publikom u subotu, 2. oktobra u 12 sati u prepoznatljivom ambijentu Đačkog trga. Tradicionalne igre i pesme na scenu donose naši folklorni ansambli, Pevačka grupa Studenac i Narodni orkestar.\nTakođe, ovaj događaj je i idealna prilika za najmlađe da nauče nove korake, ali i da nam se pridruže i postanu novi članovi našeg Dečijeg ansambla.\nPrijem novih članova u dečije ansamble je u toku i trajaće do 2. oktobra, do samog koncerta. Svi zainteresovani mogu se prijaviti svakog radnog dana, u prostorijama SKC-a od 9č do 14č, ili putem onlajn prijave dostupne na sajtu www.skckg.com, kao i na samom koncertu. Sve detaljnije informacije vezane za prijem članova mogu se pronaći na sajtu i društvenim mrežama SKC-a.\nTagovi: AFA Svetozar Marković SKC Đački trg folklor koncert SKC Kragujevac


U protekla 24 sata u Univerzitetskom kliničkom centru Republike Srpske preminula četiri pacijenta kod kojih je potvrđeno prisustvo novog korona virusa. Riječ o dvije žene i dva muškarca.\nDOBOJ: Nema novooboljelih, pod nadzorom 175 lica\nPrema izvještaju Higijensko-epidemiološke službe JZU Dom zdravlja Doboj od 22. aprila, pod zdravstvenim nadzorom se nalazi 175 lica, a iz zdravstvenog nadzora je izašlo 1342 lica.\nDOBOJ: Nema novih lica pozitivnih na virus korona, 186 pod nadzorom\nPrema izvještaju Higijensko-epidemiološke službe JZU Dom zdravlja Doboj od 20. aprila, pod zdravstvenim nadzorom se nalazi 192 lica, dok je iz zdravstvenog nadzora izašlo 1308 lica.\nDOBOJ: Nema novooboljelih, pod nadzorom 192 lica\nNa području Doboja pod zdravstvenim nadzorom su 192 lica, dok je iz zdravstvenog nadzora izašlo 1.308 osoba, saopšteno je iz gradskog Štaba za vanredne situacije.\nU Institutu za javno zdravstvo Republike Srpske u protekla 24 časa izvršeno je 171 laboratorijsko testiranje, a novi virus korona (SARS-CoV-2) potvrđen je kod još 11 osoba u Republici Srpskoj.


MOLOCKO PODNA LAMPA - Lux Life luksuzni portal: Moda, Stil, Trendovi, Kolekcije 2014...\nMolocko podna lampa Leonarda Criolania...\nMolocko - svetlo koje upotpunjuje zalazak sunca, prodire kroz oblike, preseca teksture diktirane kontrastom. Ivice oblika kao što je je kocka prekinute i dislocirane iz svoje geometrijske prirode, naglašene svetlosnim izvorom koji nastoji da se proširi i time razbije savršenstvo geometrijske forme, kakva je suprotnost neprozirnog materijala prolasku svetla. Konflikt između formi 'zatočenih' u istom predmetu stvara tenziju, pojačanu izvorom svetla koji primorava svetlost da se zavuče u svaki procep, u svaku pukotinu. Iste forme koegzistiraju u balansu, zaustavljene u vremenu...\nDizajner koji je osmislio ovu interesantnu podnu lampu je Leonardo Criolani, koji je nakon završenih studija na Univerzitetu u Firenci, sarađivao sa kompanijama Poltrona Frau i Gebruder Thonet Vienna, da bi zatim proveo dve godine u Londonu radeći sa dvojicom, kako sam kaže, velikih majstora - Jakom Phippsom i Markom Gabbertasom. Trenutno sarađuje sa nekoliko kompanija pri izradi novih proizvoda i grafika u svojoj rodnoj Italiji.\nPROČITAJTE SLEDEĆI TEKST: PREFINJEN DIZAJN OSVETLJENJA


NSZ:Finansijska i savetodavna podrška poslodavcima | Kamatica\nPočetna > vest > NSZ:Finansijska i savetodavna podrška poslodavcima\nNSZ:Finansijska i savetodavna podrška poslodavcima\nTekst objavljen: 22.10.2015 15:07\nNacionalna služba za zapošljavanje - Filijala za grad Beograd pozvala je danas poslodavce da iskoristite finansijsku i savetodavnu podršku pri zapošljavanju novih radnika.\tIz NSZ obaveštavaju poslodavce iz privatnog sektora da još uvek nisu popunjene kvote za učešće u programima dodatnog obrazovanja i obuka, te da mogu konkurisati po javnim pozivima objavljenim još 27. marta ove godine.\nAngažovanim licima Nacionalna služba isplaćuje novčanu pomoć u mesečnom iznosu od 10.000, 12.000 ili 14.000 dinara, u zavisnosti od nivoa obrazovanja.\nProgram "Stručna praksa" u cilju sticanja posebnih praktičnih znanja i veština traje šest meseci i namenjena je nezaposlenima sa srednjim, višim i visokim obrazovanjem bez radnog iskustva u struci ili sa radnim iskustvom kraćim od pola godine kojima NSZ isplaćuje novčanu pomoć u mesečnom iznosu od 10.000, 12.000 ili 14.000 dinara u zavisnosti od nivoa obrazovanja.\nInformacije o ovom i drugim programima mogu se dobiti u organizacionim jedinicama Filijale za grad Beograd, putem Pozivnog centra NSZ: 0800/300-301 i na sajtu: www.nsz.gov.rs.\nzapošljavanje NZS nezaposleni Sticanje praktičnih znanja


Izvor: Radio 021, 03.Apr.2019, 21:42 (ažurirano 02.Apr.2020.)\nSvečano otvaranje Sportskih igara mladih biće održano u sredu, 15. maja na Trgu slobode.\nKako je najavljeno u Gradskoj kući, sportske igre mladih su najveća manifestacija amaterskog sporta u Evropi i namenjene su deci osnovnoškolskog uzrasta sa teritorije Srbije, Hrvatske i Bosne i Hercegovine, a do sada je u Igrama učestvovalo više od 1.500.000 dece i mladih. Za ambasadora Sportskih igara mladih nedavno je proglašen komesar za evropsku politiku i pregovore o proširenju >> Pročitaj celu vest na sajtu Radio 021 << Johanes Han.\n"Završna manifestacija je prilika da se vršnjaci iz tri države upoznaju i druže, što je dobro za budućnost i za relaksiranje odnosa u regionu koji su uvek izazovni. Stasavaju generacije koje nisu živele za vreme sukoba, i u njima leži snaga da se takve stvari nikada ne ponove, te ovaj program ne može da se sagleda samo kao sportska manifestacija, već ima daleko širi društveni značaj", naveo je gradonačelnik Miloš Vučević.\nPredsednica Sportskih igara mladih Ivana Jovanović kaže da će još 25 gradova, od Vranja do Subotice, biti domaćini karavana radosti i prijateljstva Sportskih igara mladih za 2019. godinu. Pobednici iz sve tri države plasiraće se na veliko međunarodno finale, koje će biti održano krajem avgusta u Splitu.\nKako je rečeno u Gradskoj kući, u okviru ceremonije svečanog otvaranja Sportskih igara mladih, biće priređen i koncert novosadske grupe "Frajle", koja će nastupiti 15. maja u 21 čas na Trgu slobode.\nSrbijaDanas.com: DECA SU NAJVEĆE BOGATSTVO: Sportske igre mladih u Novom Sadu\nKurir: SVE JE SPREMNO ZA SPEKTAKL: U Novom Sadu 15. maja svečano otvaranje Sportskih igara mladih 2019. za region!\nVesti-online.com: U Novom Sadu 15. maja svečano otvaranje Sportskih igara mladih 2019. za region\nB92: Novi Sad domaćin otvaranja Sportskih igara mladih


Ministarstvo prosvjete Republike Srpske zabranilo je proslavu praznika Noći vještica na zahtjev sedam nevladinih orzanizacija. Sa druge strane, u javnosti se pitaju kako ovo Ministarstvo pored silnih problema u obrazovanju vidi jedan "maskenbal" kao gorući problem.\nDok su razredi poluprazni, Ministarstvo se bavi maskenbalom\n"Recimo loši uslovi u kojima se nalaze škole i vrtići, i sami vaspitači i nastavnici sa kakvim se sve problemima nose u svom radu, i umjesto da im se pomogne da svoj posao rade što bolje bavimo se nekim beznačajnim stvarima", kaže Danijela.\n"Suštinski problem jeste da nama obrazovanje tone, da nemamo djece i da zatvaramo škole, a mladi odlaze upravo na taj zapad koji propagira 'te vrijednosti'", kaže Žolja.\nZatvaramo škole, a mladi odlaze upravo na taj zapad koji propagira te vrijednosti: Aleksandar Žolja\nVelizar Antić iz udruženja "Restart Srpska" pita se da li Ministarstvo prosvjete ima preča posla jer na njihove zahtjeve potkrepljene peticijom sa 6.500 potpisa još nije odgovorilo, zbog čega najavljuju nove proteste.\n"Svi naši zahtjevi iz peticije i da se povećaju izdvajanja za kulturu i da se štampaju udžbenici na srpskom jeziku za djecu ometenu u razvoju i da se ograniči kupovina automobila za institucije su sve opipljivi zahtjevi na šta se Ministarstvo prosvjete oglušilo, i to na žalost govori o njima, o tome kakvo je to Ministarstvo", pojašnjava Antić.


Koncert Nikole Pejakovića Kolje - Užice Oglasna Tabla\nKoncert Nikole Pejakovića Kolje\nмај 18, 2019 0205\nMuzičar Nikola Pejaković Kolja nastupiće u Užicu 18. maja, u 21 čas u Gradskom kulturnom centru.\nUlaznica za koncerta autora kultne pesme „Užički heroin“ košta 800 dinara od 23. aprila na blagajni Gradskog kulturnog centra Užica. Ukoliko ih ostane na dan koncerta na ulazu će koštati 1.000 dinara.\n„Užički heroin“ je bio objavljen na prvom albumu „Mama, nemoj plakati“ (2001), i brzo je postao jedna od najprepoznatljivijih Koljinih stvari, koju fanovi i dalje različito iščitavaju, dok publika grleno peva refren na svakom njegovom koncertu. Užicu se Kolja vratio i na novom albumu „4 Prsta“ (2018) u pesmi „Svaku noć je isti mrak“ i stihovima:\n„Ulice su pune blata\nOdavde do Užica“.\nProtekle zime gitarista i pevač Kolja je održao tri rasprodana koncerta u Beogradu (Kombank dvorana i klub „Fest“) i potom u Novom Sadu (Studio M), a sada su na redu prolećne svirke u Kragujevcu i Užicu, gde nastavlja promociju „4 Prsta“, uz podršku gitariste i producenta Voje Aralice, klavijaturiste Ivana Aleksijevića Pančevca, kontrabasiste Milana Pavkovića i bubnjara Duce Ivaniševića.\nFilm General Draža Mihailović u Užicu\nEkološka akcija „102 kao1“ na potezu od Vodica ka Jokinoj Ćupriji


source.ba | Tužilaštvo BiH: Ugrožena sigurnost tužitelja Dubravka Čampare\nTužilaštvo BiH: Ugrožena sigurnost tužitelja Dubravka Čampare\nTužilaštvo Bosne i Hercegovine oglasilo se danas nakon što je list Dnevni avaz objavio navodnu prepisku između tužitelja Dubravka Čampare i svjedokinje Azre Sarić.\nSlučaj Radončić: Odbrane Dautbašića i Šahman ispitat će Azru Sarić\nVasvija Vidović: Prije nego što je Radončić uhapšen, njemu je prijećeno!\nIz Dnevnog avaza tvrde da je Čampara instruirao Sarić da svjedoči protiv Fahrudina Radončića koji se nalazi u pritvorskoj jedinci Suda BiH, javlja N1.\nKako tvrde iz ovog lista, "prepiska predstavlja krunski dokaz da je u ovom slučaju navedeni tužitelj činio upravo ono što je Tužilaštvo BiH stavilo Radončiću na teret: ometao rad pravosuđa".\n"Tužiteljstvo BiH će svakako, u odgovoru na podnesak i žalbu odbrane u vezi pritvora, navesti zabrinutost zbog medijskih napada i ugrožavanja sigurnosti tužitelja i svjedoka u predmetu, kao i zbog prijetnji za život i sigurnost", naveli su iz Tužilaštva BiH.\n"Uz grube konstrukcije, objavljena je fotografija tužitelja Čampare, kao i ime tužitelja i svjedokinje na crnoj naslovnici, što se može tumačiti kao prijetnja za život i sigurnost, što ćemo svakako navesti u podnesku Sudu BiH", stoji u reakciji Tužilaštva na pisanje Dnevnog avaza\nTagovi: Tuzilastvo BiHDubravko CamparaVasvija VidovicFahrudin RadoncicAzra Saric


SDP Srbije započela kampanju u Beogradu – SDP Srbije\nSDP Srbije započela kampanju u Beogradu\nSocijaldemokratska partija Srbije danas je simbolično počela kampanju u Beogradu za izbore 3. aprila.\nFunkcioneri, članovi i aktivisti Gradskog odbora SDPS-a, razgovorom sa građanima Beograda, obeležili su i Međunarodni dan socijalne pravde i Dan SDP Srbije.\nMarija Labović, potpredsednica SDPS-a istakla je da je socijalna pravda jedno od glavnih načela stranke.\n– Borba za jednakost, za ravnopravnost, borba protiv siromaštva je ono na čemu ćemo raditi i u narednom periodu – rekla je Labović.\nPredsednik Gradskog odbora SDPS Beograd, Igor Mušić, naglasio je da će Socijaldemokratska partija Srbije i ubuduće nastaviti da štiti vrednosti za koje se zalaže.\n– Danas simbolično počinjemo kampanju u Beogradu. Tu smo da razgovaramo sa građanima, da ih saslušamo, da ocene naš rad u prethodnom periodu, ali i da čujemo šta je ono što ih zanima u budućnosti – rekao je Mušić.\nJasmina Karanac, potpredsednica SDPS-a, istakla je da će članovi i funkcioneri stranke u kampanji svakodnevno kontaktirati sa ljudima.\n– Saslušaćemo njihove potrebe i probleme, predočićemo im naše planove i ciljeve. Rezultati i ideje su ono na osnovu čega možemo tražiti mandat od građana za što bolji rezultat na izborima – naglasila je Karanac.


Ekonomija - datum: 2018-10-22 TEREMOELEKTRANA PLJEVLJA\nTE Pljevlja Obilježavaju 36 godina rada\nTermoelektrana (TE) Pljevlja 36 godina uspješnog rada i poslovanja obilježava u znaku početka ekološke sanacije prvog bloka uz rekultivaciju postojeće deponije šljake i pepela, saopšteno je iz Elektroprivrede (EPCG).\n– U ova dva vezana projekta, čija realizacija će omogućiti nastavak valorizacije termoenergetskog kompleksa u Pljevljima, do 2022. godine biće uloženo oko 60 miliona eura – piše u saopštenju.\n– Onlajn monitoringom se smanjuje i količina štetnih čestica koje odlaze u vazduh, jer je sagorijevanje potpunije – kazali su iz EPCG.\nU prvoj polovini ove godine, iz EPCG su kazali, TE Pljevlja je proizvela 620,35 hiljada megavat sati (MWh) električne energije, što je šest odsto više od plana.\n– Za poslednjih 36 godina rada TE je odradila oko 190 hiljada radnih sati. To je za ovu vrstu opreme i rekonstrukcije koje su rađene dovoljan osnov da ovaj blok ima svu pažnju koja je potrebna i bude u narednim decenijama glavni oslonac elektroenergetskog sistema Crne Gore – kazali su iz EPCG.\nIz EPCG su dodali da će na efikasnije poslovanje TE Pljevlja svakako uticati i preuzimanje Rudnika uglja Pljevalja od EPCG. A.Đ.


Biblioteka Matice srpske obeležava svoj dan onlajn\nApril 25, 2020 17:30\nBiblioteka Matice srpske obeležiće 28. april svoj dan u virtuelnom okruženju, u kojem je i dalje zbog vanrednih okolnosti usled pandemije novog korona virusa.\nDan Biblioteke Matice srpske biće obeležen kratkim obraćanjem upravnika Selimira Radulovića na sajtu i Fejsbuk stranici ustanove, elektronskom prezentacijom o Biblioteci Matice srpske od nastanka 1826. do 2020. godine.\nBiće predstavljen kratki istorijat i pregled rada, elektronska prezentacija prve razmene knjiga Matice srpske s Ruskom akademijom nauka, i biće objavljivane na svaki sat po jedna pesma najistaknutijih srpskih autora poezije na Fejsbuk stranici Biblioteke Matice srpske.\n“Živimo u vremenu opominjućeg pandemijskog znaka koji se nadneo nad savremenim svetom. On nas je sprečio da se viđamo s dragim ljudima, da obavljamo svakodnevne obaveze, da obeležavamo datume, koji nas učvršćuju u veri da kulturom možemo graditi puteve za koje znamo kuda vode. Jedan od takvih datuma je 28. april, Dan Biblioteke Matice srpske - svečani datum srpske kulture u celosti. Svest o tome da ona postoji već skoro 190 godina dovoljan je razlog da se trenutna okolnost doživi kao prolazna, kao jedna od prepreka koje su joj stajale na putu tokom niza godina”, saopštila je Biblioteka Matice srpske.\nPovodom Dana Biblioteke ustanovljena je i nagrada "Zlatna knjiga Biblioteke Matice srpske ", koja se dodeljuje za doprinos bibliotekarstvu i bibliografskom radu istaknutog naučnika, književnika ili umetnika. Nagradu može dobiti istaknuti naučnik, književnik ili umetnik ako ima svoju zadužbinu u Biblioteci Matice srpske. Priznanje čini povelja i zbornik radova sa okruglog stola o dobitniku, a prvi dobitnik bio je akademik Predrag Piper, a potom Radovan Beli Marković, Svetislav Božić i Lazar Čurčić.\nOtkazani Dani komedije u Jagodini 44\nEvropska festivalska asocijacija pisala Vladi Srbije 39\nBiblioteka Matice srpske obeležava svoj dan onlajn 31\nSKANDALOZNO: Srbi cinkarili Srbe na severu KiM! 7108\n14:58 May 27, 2020\n14:48 May 27, 2020


Dan online - Sport: Serija B nastavlja sa 19 klubova - 2018-10-03\nSport FUDBALSKI SAVEZ ITALIJE KONAČNO RAZRIJEŠIO SVE NEDOUMICE Serija B nastavlja sa 19 klubova\nFudbalski savez Italije razriješio je sve nedoumice oko nastavka takmičenja u Seriji B. Donešena je odluka da se sezona nastavi sa 19 klubova, tri manje nego što je bilo predviđeno. Tako je haos u Seriji B zaustavljen. Sve je počelo kada su Bari, Avelino i Ćezena bankrotirali na samom startu sezone, pa je liga ostala na tri slova manje. Čak pet klubova iz Serije C se javilo da popuni nastalu prazninu: Katanija, Novara, Ternana, Pro Verćeli i Sijena, ali su poslije višednevne nejasne situacije svi odbijeni. U cijelu priču su se uključili Italijanski olimpijski komitet, koji je prvi odbio prijem novih klubova kao zamjenu, ali i Regionalni sud u Laciju, koji je ovu odluku poništio. Serija B je u jednom trenutku bila i suspendovana, ali sada može da se vrati normalnom funkcionisanju, kada je riješen barem broj klubova učesnika. U italijanskom drugoligaškom društvu je za sada odigrano šest kola, a vodi Verona sa 13 bodova, ispred Peskare, koja ima dva boda i jedan meč manje.


Beta 5. februara 2018. 18:00\nEvropska komisija u poslednjoj verziji Strategije za Zapadni Balkan stavlja do znanja da zemlje regiona ne mogu postati članice Evropske unije ako prethodno ne reše uzajamne granične i slične sporove, uključujući medjunarodnom arbitražom „koju sve strane u sporu moraju uvažiti“.\n„I dalje postoje krupni bilateralni sukobi… EU ih neće uvoziti i trajna rešenja se moraju naći pre nego što zemlje regiona udju u članstvo EU“, stoji u dokumentu koji će sutra objaviti Evropska komisija.\nAko sporovi ne bi mogli da se reše bilateralno, onda te zemlje moraju prihvatiti rešenje kroz medjunarodnu arbitražu, podvlači se u nacrtu Strategije.\nZvaničnici Evropska komisija koji su danas objašnjavali glavne okvire Strategije novinarima su rekli da je „to pitanje od ogromnog značaja“, ali su rekli da će to biti podrobno objašnjeno sutra pošto se objavi sadržina dokumenta.\nRanije je stav EU bio da se sporovi moraju rešavati bilateralno i da ne smeju uticati na reforme i približavanje neke zemlje regiona članstvu u EU.\nNa pitanje kako Evropska komisija gleda na zahtev Španije da Kosovo bude izopšteno iz postupka koji vodi u članstvo EU, rečeno je da je Kosovo u tom procesu kroz poseban Sporazum o stabilizaciji i pridruživanju s EU.\nTakodje je navedeno da je od velikog značaja da se spoljna i bezbednosna politika partnera na Zapadnom Balkanu usaglasi s politikom EU.\nIzvori iz Evropske komisije u Briselu su naveli da Rusija ekonomski nema veći uticaj na Zapadnom Balkanu, ali da Kina „igra bitnu ulogu u investiranju“, što mora da se usaglasi s propisima EU.\nU verziji Strategije u koju je agencija Beta imala uvid navodi se da Srbija najkasnije do kraja 2019. treba da ispuni merila vladavine prava, suzbijanje korupcije, slobode medija i postigne sporazum o normalizaciji odnosa s Kosovom kako bi od EU dobila završna merila, krenula dalje u pregovorima, završila ih koncem 2023. i krajem 2025. postala članica EU.\nIsti plan važi i za Crnu Goru koja je, uz Srbiju, najviše napredovala na putu ka EU.\nFrancuska, Litvanija i Letonija predložile EU plan za…\nMakron će se sutra sastati u Litvaniji sa Tihanovskom


Dejvid Bekam u divljini – da li je moguće? - Sandžak Haber - Sandžačke Internet Novine\nNaslovna Vijesti Dejvid Bekam u divljini – da li je moguće?\nDejvid Bekam u divljini – da li je moguće?\nJedan od najpopularnijih fudbalera i najuticajnijih modnih ikona današnjice, Dejvid Bekam, otisnuo se na neobičnu avanturu u prašume Amazonije. Taško vam je da ovu ikonu stila i klasičnog metroseksualca zamislite u sred prašume, daleko od luksuznih vila, V.I.P. zabava, bliceva nezasitih paparaca? Ipak, na ovu nezaboravnu avanturu Bekam se odlučio za potrebe snimanja svog dokumentarnog filma, u saradnji sa stanicom BBC.\nU filmu „Put u nepoznato“ Bekam navodi kako se sa svoja tri prijatelja otisnuo u prašume Amazona ne bi li „pronašao i spoznao samog sebe“. Međutim, komercijalni aspekti njihove avanture govore upravo suprotno. Svaki trenutak, poput druženja sa\nlokalnim Janomami plemenom, spavanje pod vedrim nebom i spremanje sveže ribe zabeleženo je objektivom kamere, pa je svim njegovim obožavaocima omogućeno uživanje u njegovom „duhovnom“ uzdizanju. Na retro fotografijama Bekama i njegovih prijatelja, osim atraktivnih vintidž motora, možete da vidite posebnosti i jedinstvenu prirodu najvećeg kompleksa kišnih šuma na svetu.\nŠta je sve u prašumi iskusio nekada najpoželjniji sportista sveta, zašto je ovo (ipak samo) odličan vid selfmarketinga, kao i šta je fudbaleru supruga Viktorija poručila na rastanku, pročitajte u avgustovskom broju magazina Grazia.


Ruše kuću na putu u Obilićevu | Banja Luka 24 sata\nHome Banjaluka Ruše kuću na putu u Obilićevu\nRuše kuću na putu u Obilićevu\nDecenijski problem sa saobraćajnicom u Ulici braće Jugovića u Obilićevu, trebalo bi uskoro da bude riješen, nakon što je danas počelo rušenje stambenog objekta u ovoj ulici.\n“Žuta kuća” se nalazi na spoju Pionirske i Ulice braće Jugovića, zbog čega nije bilo moguće spajanje saobraćajnica.\n– Već dugo godina, na sredini Ulice Braće Jugovića, kod ukrštanja sa Pionirskom ulicom, postoje ozbiljni problemi u odvijanju saobraćaja, i to zbog objekta koji je predstavljao svojevrsnu fizičku prepreku normalnom odvijanju saobraćaja. Nakon rušenja objekta, i izgradnje spoja saobraćajnice, širine šest metara, sa obostranim trotoarima širine po 1,5 metara, biće omogućen normalan saobraćaj – ističu u Odjeljenju za saobraćaj i puteve.\nNakon ovih građevinskih radova, za koje će biti izdvojeno 20.000 KM, doći će i do izmjene režima odvijanja saobraćaja u ovom dijelu Obilićeva. Kako je ranije najavljeno, javni prevoz trebalo bi da bude preusmjeren na ovu saobraćajnicu.\nSkupština grada je u junu ove godine donijela odluku o kupovini kuće za 200.000 maraka, te njenom rušenju i izgradnji spoja saobraćajnice.


Depolitizacija Predsjedništva je normalna praksa u naprednom društvu | Novinska agencija Patria\nHuskić: Predsjednik treba da bude korektor politke jedne zemlje\nPolitički analitičar Adnan Huskić kazao je za bh. novinsku agenciju Patria kako ne vidi ništa loše u depolitizaciji Predsjedništva BiH, o čemu je inicijativu prije nekoliko dana pokrenuo nezavisni kandidat za Predsjednišvo BiH dr. Mustafa Cerić.\nNaprotiv, kaže Huskić, depolitizacija institucije predsjednika je u normalnim uređenim evropskim zemljama već odavno provjerena kao efikasan model. I, ne samo Predsjednišvo, depolitizaciju bi, kaže on, spustio i na lokalni, opštinski nivo.\n- U tom slučaju političke partije na lokalnom nivou ne bi se trebale pojavljivati – kaže on.\nNažalost, objašnjava dalje Huskić, depolitizaciju ovih važnih institucija u Bosni i Hercegovini još uvijek ni izbliza nije moguće sprovesti u djelo. Predsjedništvo BiH nije sitem koji ide ka depolitizaciji, već je to sistem koji počiva na striktnoj podjela vlasti između tri etničke grupe.\nGovoreći o primjeru efikasne depolitizacije Predsjedništva Huskić je naveo primjer susjedne Hrvatske, odnosno njezinog predsjednika Ive Josipovića. Josipović je, kaže Huskić, na poziciju predsjendika Hrvatske došao kao kandidat SDP-a, ali kada je preuzeo to mjesto, on je postao moderirajući faktor u hrvatskoj politici između svih političkih partija.\n- Predsjednik upravo treba da bude korektor politke jedne zemlje – rekao je Huskić, piše Patria.


Pgytech Connector for MAVIC 2 cena, cene Srbija, prodaja Beograd Novi Sad Niš\nPgytech Connector for MAVIC 2 cene\nTrenutno nemamo slike za Pgytech Connector for MAVIC 2\nEPonuda nije internet prodavnica već Vam omogućava da brzo i lako nađete Pgytech Connector for MAVIC 2 po najjeftinijoj ceni. Naš cilj je da kupci budu što bolje informisani o ponudi Pgytech Connector for MAVIC 2 na tržištu Srbije. Vrlo lako nalazite željeni proizvod za kategoriju Dronovi cene, ne morate da lutate od sajta do sajta za Pgytech Dronovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Pgytech Connector for MAVIC 2 sa PRODAVCEM. EPonuda ne može da garantuje potpunu tačnost specifikacije i slika za Pgytech Connector for MAVIC 2. Pre kupovine, podatke za Pgytech Connector for MAVIC 2 proverite na sajtu PROIZVOĐAČA.


Homeopatija protiv migrene - Zdrava Hrana\nJedno novo proučavanje objavljano u časopisu Headache utvrdilo je da homeopatski preparat od đumbira i hrizanteme efikasno otklanjanja simptome migrene.\nOva veoma neugodna glavobolja se metodima konvencionalne medicine teško, ili nikako ne leči. Istraživanje je, kako propisuju pravila, podelilo učesnike na dve grupe, od kojih je jednoj dat homeopatski lek, a drugoj placebo (lažni lek, obično šećerna tableta), s tim što placebo grupa nije znala da je to placebo. U grupi koja je dobila homeopatski lek, oko jedna trećina ispitanika je u roku od dva sata bila potpuno oslobođena simptoma migrene, što nije bio slučaj sa placebo grupom.\nS obzirom da je migrena prava mora za one koji je imaju, vođa istraživanja, dr Rebeka Ervin je izjavila da ovi rezultati ulivaju optimizam, iako se zasad radi samo o uvodnom istraživanju.


Vojnici srpske nacionalnosti u Crnoj Gori poslati kući, Bošković negira\nFoto: Ministarstvo odbrane Crne Gore | Vojnici srpske nacionalnosti u Crnoj Gori poslati kući, Bošković negira\nN.N. 20.05.2020 20:06\nPODGORICA - Poslije hapšenja sveštenstva Srpske Pravoslavne Crkve na čelu sa episkopom budimljansko-nikšićkim Joanikijem, crnogorska vlast je odlučila da se obračuna i sa profesionalnim pripadnicima Vojske Crne Gore srpske nacionalnosti, izvještavaju mediji.\nPrema informacijama portala In4s, svi vojnici srpske nacionalnosti koji su bili raspoređeni na dužnostima obezbjeđenja vojnih objekata i magacina, širom Crne Gore, usmeno su obaviješteni da ne dolaze na posao do daljeg, bez ikakvog obrazloženja.\nRiječ je o dužnostima koja se obavljaju uz obavezno nošenje zaduženog naoružanja i municije. Oni su, na taj način, razoružani i poslati kući, a na njihovo mjesto su, kako su mediji objavili, došli pripadnici Vojske Crne Gore crnogorske i bošnjačke nacionalnosti.\nMediji navode i da je ministar odbrane Predrag Bošković, u više navrata, uputio direktivu starešinama, da utiču po dubini na one pripadnike Vojske Crne Gore koji se izjašnjavaju kao Srbi, da promjene svoju nacionalnu pripadnost ukoliko ne žele da budu odstranjeni iz službe.\nMinistar odbrane Predrag Bošković negirao je danas pisanje pojedinih medija u Crnoj Gori da su pripadnici srpske nacionalnosti dobili otkaze.\nBošković tvrdi da niko u Vojsci Crne Gore nije dobio otkaz zbog srpske nacionalnosti, prenio je podgorički portal CdM.\nBošković je, navode, rekao da su iste ili slične dezinformacije plasirane u svim prethodnim godinama na portalu Sputnjik i srpskim medijima.\n"Ono što sam tada, poručujem i sada, da će u VCG biti mjesta za sve nacije i religije, one koji ovu državu doživljavaju kao svoju i nemaju rezervnu, koji će uvijek stati u odbranu svoje države. Nebitna je nacija i religija, već samo odnos prema državi", rekao je Bošković.\nDio crnogorskih medija objavio je juče da su pojedini pripadnici VCG podobijali otkaze, zbog sumnje da bi u slučaju većih nereda mogli da se okrenu protiv države.\nAleksandar Vulin se oglasio o slučaju "Aleksić"


Google čestitao Dan državnosti svim Bosancima i Hercegovcima - Kameleon M&M\nGoogle čestitao Dan državnosti svim Bosancima i Hercegovcima\nNajveći web pretraživač Google pripremio je poseban logo za Dan državnosti BiH. Google je čestitao Dan državnosti BiH sa posebnim “doodle” na svojoj početnoj stranici.\nKada se klikne na doodle, korisnici se usmjeravaju na stranicu sa aktuelnim vijestima o BiH i najvećem državnom prazniku.\nDoodle aplikacije imaju za cilj privući pažnju dajući mjesto važnim danima i praznicima, kulturnim događajima i važnim ličnostima iz istorije za zemlje svijeta.\nKorisnici interneta mogu pristupiti detaljnim informacijama o tom danu, osobi ili predmetu klikom na posebno dizajnirani logo. Doodle aplikacije imaju za cilj privući pažnju dajući mjesto važnim danima i praznicima, kulturnim događajima i važnim ličnostima iz istorije za zemlje svijeta.


Drinska regata ove godine oborila sve rekorde - Ekonomske Vesti\n23. jul. 2016 Andrija Matić 0 Comments Aleksandar Vulin, Bajina Bašta, Drina, Drinska regata, Ministarstvo rada, Obrad Pavlović, Perućac\nMinistar za rad, zapošljavanje, boračka i socijalna pitanja u Vladi Republike Srbije Aleksandar Vulin otvorio je danas 23. Drinsku regatu, koja je ove godine okupila više od 20.000 ljudi, što je za 20 odsto više nego prošle godine.\nVulin je rekao da ova manifestacija pokazuje čitavom svetu lepo lice Srbije odavši priznanje entuzijastima koji su je napravili i koji iskreno vole Drinu.\nOn je izrazio zahvalnost svima koji su, kako je rekao, nemerljivo pomogli da Drinska regata postane turistički brend Srbije i da se zahvaljujući njoj za Bajinu Baštu čuje daleko.\nDokle god žive Srbi na obe obale Drine, to je srpska reka i tako će uvek biti. Drina pripada svakom od nas, kao što Srbija pripada svakom od nas, i samo ako možemo svi zajedno da uživamo u ovoj zemlji i u ovoj reci, možemo da kažemo da je sve ovo vredelo, naglasio je ministar.\nTrasa kojom će ploviti regata čija je prva stanica bila brana ispod jezera Perućac, duga je 25 kilometara,učesnici će proći reku Vrelo i usput će pogledati još nekoliko turističkih atrakcija, rekao je Obrad Pavlović iz sportsko-turističkog centra Bajina Bašta.\nOve godine definitivno obaramo sve rekorde po broju ljudi koji će posetiti manifestaciju. Očekuje nas lep provod, lepo vreme, dosta ljudi je već došlo.\nDo sada imamo preko 20.000 ljudi na vodi, što predstavlja impozantnu cifru, rekao je on.\n← Trampova osveta: 20 miliona dolara za „sahranu“ Kruza i Kejsika\nPresečen još jedan lanac šverca akciznom robom →\nSrbija: STOP za ekonomske migrante


Tramp nastavlja da kritikuje Sešnsa, a republikanci Trampa\nDonald Tramp i Džef Sešns (arhivska fotografija)\nSekretar za pravosuđe Džef Sešns izgleda nema nameru da podnese ostavku, uprkos tome što njegov šef – predsednik Tramp, kontinuirano ističe da je razočaran u njega.\nPredsednik nastavlja sa pritiskom na Sešnsa: sada na Tviteru pita zašto sekretar za pravosuđe nije smenio vršioca dužnosti direktora FBI-a Endrua Mekejba, zbog donacije koju je njegova supruga primila od demokrata tokom kampanje. Tramp je Sešnsa počeo da kritikuje zbog toga što se izuzeo iz istrage o Rusiji koju njegov sekretarijat vodi. Novinari su bili uporni da saznaju zbog čega Tramp jednostavno ne zatraži Sešnsovu ostavku ili ga otpusti?\n“Vidite, možete biti razočarani u nekoga, a da i dalje želite da obavlja svoj posao”, kaže Sara Hakabi Sanders, portparolka Bele kuće.\nTo kako Tramp tretira Sešnsa – najvišeg zvaničnika u pravosuđu, je brutalno, nepotrebno i loše za predsednika, ocenjuje demokratski senator Dik Durbin.\n“Džef Sešns je stavio ruku u vatru za predsednika, a predsedsnik sad hoće da mu odseče tu ruku. Kako to može da podstiče lojalnost onih koji služe ovom predsedniku?“, upozorava Dik Durbin, demokratski senator iz Ilinoisa.\nNelagodnost raste i među republikanskim senatorima.\n“Nadam se da će predsednik razmisliti ponovo o svemu i shvatiti da je Sešns veoma dobar čovek, koji dobro obavlja posao i da treba da ga zadrži tu gde jeste”, kaže Orin Heč, republikanski senator iz Jute.\nDrugi republikanski senator upozorava na posledice ukoliko Sešns, nekadašnji senator, bude primoran da napusti posao.\n“Ako iz nekog razloga, Sešns odluči da podnese ostavku, ne znam da li Senat u ovom trenutku može da potvrdi imenovanje novog kandidata za sekretara za pravosuđe. To bi nas podelilo, a podele nam trenutno nisu potrebne”, poručuje republikanskii senator iz Indijane Džon Kenedi.\nBela kuća ukazuje na to da bi Sešns mogao da umilostivi predsednika time što bi Sekretarijatu za pravosuđe naložio da istraži ko iz vlade odaje informacije medijima – što Trampa veoma uznemirava.


Kako se borimo protiv rasizma, diskriminacije i netolerancije: kako se borimo za pravo na obrazovanje\nU Višem sudu u Beogradu je danas, 17. marta 2016. godine, zaključena glavna rasprava po tužbi za utvrđivanje diskriminacije koju smo u novembru 2015. godine podneli protiv Opštine Smederevska Palanka koja je devojčici sa potpuno oštećenim vidom uskratila pravo na prevoz do škole i nazad do kuće, a na taj način i mogućnost školovanja. Naime, Zakon o osnovama sistema obrazovanja i vaspitanja propisuje da se u budžetu jedinice lokalne samouprave obezbede sredstva za prevoz, smeštaj i ishranu dece i učenika sa smetnjama u razvoju, bez obzira na udaljenost mesta stanovanja od škole.\nKako devojčici pri polasku u prvi razred, 2012. godine, pomenuta podrška nije obezbeđena, otac devojčice i škola koju devojčica pohađa podneli su zahtev za obezbeđivanje prevoza. Nakon što je reakcija predsednika Opštine izostala, otac devojčice podneo je pritužbu i Poverenici za zaštitu ravnopravnosti, u februaru 2015. godine. Poverenica je utvrdila da je Opština Smederevska Palanka propuštajući da obezbedi prevoz učenici izvršila akt diskriminacije na osnovu njenog invaliditeta. Tom prilikom, Poverenica je Opštini Smederevska Palanka uputila preporuku da preduzme sve neophodne mere kako bi devojčici obezbedila prevoz. Kako Opština nije postupila u skladu sa preporukom poverenice, podneli smo pomenutu tužbu i zahtevali da se Opština obaveže da će devojčici obezbediti sredstva za prevoz do škole i nazad do kuće tokom školovanja.\nTužbom je ujedno zahtevano i određivanje privremene mere, kojom bi se devojčici do pravosnažnog okončanja postupka obezbedili uslovi za redovno pohađanje nastave. Iako je rešenje o privremenoj meri doneto u februaru ove godine, devojčici još uvek nije obezbeđen adekvatan prevoz do škole.\nDok čekamo odluku suda po podnetoj tužbi, još jednom podsećamo da je Republika Srbija prema Konvenciji o pravima deteta i Konvenciji o pravima osoba sa invaliditetom obavezna da osigura obavezno i besplatno obrazovanje na ravnopravnim osnovama i bez diskriminacije. Takođe, Ustav Republike Srbije, Zakon o zabrani diskriminacije, Zakon o sprečavanju diskriminacije osoba sa invaliditetom i zakoni i podzakonski akti iz oblasti obrazovanja eksplicitno zabranjuju diskriminaciju osoba sa invaliditetom u svim sferama života.\nVideti saopštenje: Opština Smederevska Palanka diskriminisala učenicu sa invaliditetom


Bugarska dobila sedam ponuda za isporuku gasa nakon što je Rusija obustavila snabdevanje - 02.05.2022, Sputnik Srbija\nBugarska dobila sedam ponuda za isporuku gasa nakon što je Rusija obustavila snabdevanje\nBugarska kompanija „Bulgargas“ dobila je sedam ponuda za isporuku gasa nakon obustave izvoza iz Rusije, navodi se u saopštenju kompanije. 02.05.2022, Sputnik Srbija\nU saopštenju se navodi da nakon analize predloženog „Bulgargas“ razmatra sedam ponuda od tri dobavljača koji su rangirani po kriterijumu „najniža cena isporuke“.Bugarska nacionalna televizija (BNR) navodi da će kompanija „Bulgargas“, na osnovu potpisanih ugovora, 4. maja obračunati cenu gasa koju treba da odobri nacionalni regulator.Podsetimo, „Gasprom“ je 27. aprila obustavio izvoz gasa bugarskoj kompaniji „Bulgargas“ i poljskoj PGNiP zbog toga što isporuke energenta nisu platile u skladu s novom shemom isplate u rubljama.\nrusija, energetika, ruski gas, bugarska\nBugarska kompanija „Bulgargas“ dobila je sedam ponuda za isporuku gasa nakon obustave izvoza iz Rusije, navodi se u saopštenju kompanije.\nKako je precizirano, dan pre obustave izvoza gasa iz Rusije, kompanija „Bulgargas“ pisanim putem se obratila trgovcima prirodnim gasom na bugarskom i regionalnim gasnim tržištima sa zahtevom da daju ponude koje uključuju konkretne uslove isporuka do kraja aprila i za maj 2022. godine.\nU saopštenju se navodi da nakon analize predloženog „Bulgargas“ razmatra sedam ponuda od tri dobavljača koji su rangirani po kriterijumu „najniža cena isporuke“.\nBugarska nacionalna televizija (BNR) navodi da će kompanija „Bulgargas“, na osnovu potpisanih ugovora, 4. maja obračunati cenu gasa koju treba da odobri nacionalni regulator.\nPodsetimo, „Gasprom“ je 27. aprila obustavio izvoz gasa bugarskoj kompaniji „Bulgargas“ i poljskoj PGNiP zbog toga što isporuke energenta nisu platile u skladu s novom shemom isplate u rubljama.\nBugarski ekspert: Ostali smo bez gasa, a predsednik pije kafu sa španskim kraljem


Dan: 8. aprila 2015. - Grad Niš\nNa svečanoj dodeli prestižnog priznanja Kapetan Miša Anastasijević, održanoj u Matici Srpskoj u Novom Sadu, dominirale su Nišlije.\nOd dvadesetak nagrada za najviša dostignuća u privrednim i društvenim delatnostima, tri su pripala najuspešnijim kompanijama i pojedincima iz Niša.\nGradonačelnik Niša prof. dr Zoran Perišić dobitnik je nagrade Kapetan Miša Anastasijević, za doprinos u razvoju lokalne samouprave.\n“Zaista prija i lepo je da neko prati i vrednuje vaš rad. naravno da predstavlja teret na neki način i obavezu, da pokušate da budete bolji nego što ste bili. Obrazloženje nagrade mi je na neki način podiglo moral. Jer, ne radi se o jednoj oblasti mog života – pomenuta je i Stalna konferencija gradova i opština, zatim moj rad kao lekara i profesora, a i oblast mog rada kao gradonačelnika. Nagrade su tu da vam pokažu da se vaš rad prati pre svega očima javnosti, i očima stručne javnosti. Biti u društvu sa ovako uspešnim ljudima zaista je nešto što vašem radu daje poseban pečat i poseban kvalitet. Zahvaljujem Zadužbini Miše Anastasijevića na ovoj nagradi i sigurno da će mi dati energije i snage da uložim još više vremena, snage i znanja, da u svim oblastima svog života pomognem svojim sugrađanima kao gradonačelnik, da nastavim da se bavim svojim osnovnim zanimanjem kao lekar, kardiolog i da nastavim svoj društveno koristan rad i politički rad kao predsednik Stalne konferencije gradova i opština, rekao je gradonačelnik Niša Zoran Perišić, nakon primanja nagrade.\nGradonačelnik Niša prof. dr Zoran Perišić čestitao je danas svim pripadnicima romske nacionalne zajednice 8. april, Međunarodni dan Roma.\n“Svim pripadnicama romske nacionalne zajednice čestitam Međunarodni dan Roma, sa željom da ubuduće žive bolje, srećnije i u međusobnoj toleranciji sa većinskim narodima. Mislim da naš grad predstavlja dobar primer dugogodišnjeg suživota etnički različitih nacionalnih zajednica i ubeđen sam da će ovaj trend biti nastavljen i ubuduće. Grad Niš će učiniti sve što je u njegovoj nadležnosti da se uklone bilo kakve naznake diskriminacije ove nacionalne zajednice, kao i da se omogući nesmetano uključivanje Roma u obrazovni sistem i funkcionisanje društva uopšte”, kaže se u čestitki gradonačelnika Perišića.\nObeležavanje Svetskog dana Roma ustanovljeno je kako bi se skrenula pažnja javnosti na težak položaj tog naroda širom sveta. Odluka da se 8. april obeležava kao njihov dan doneta je na Prvom svetskom kongresu Roma u Londonu od 4. do 8. aprila 1971, kada je usvojeno kao ime naroda Rom, što na maternjem jeziku znači čovek.


25.10.2020 u 20:00\nMOSKVA – Bivša kandidatkinja opozicije na predsedničkim izborima u Belorusiji Svetlana Tihanovska izjavila je danas da će u ponedeljak sva preduzeća u zemlji stupiti u generalni štrajk, nakon što je vlada Aleksandra Lukašenka primenila silu kako bi ugušila proteste koji su održani ranije u toku dana. „Režim je još jednom pokazao Belorusima da je sila jedino za šta je sposoban”, navela je Tinahovska u saopštenju i dodala da će zbog toga od ponedeljka u zemlji početi generalni štrajk, prenosi Rojters. Danas ističe rok „narodnog ultimatuma” koji je bivša predsednička kandidatkinja Svetlana Tihanovska ranije postavila vlastima zemlje. Ona je navela da će, ukoliko se zahtevi opozicije ne ispune do 26. oktobra, sva preduzeća u zemlji stupiti u generalni štrajk, prenosi Tanjug. Više\nPolicija rasteruje demonstrante u Minsku, u Vitebsku hapšenja\nMINSK – Učesnici protestnog marša u Minsku napustili su područje u blizini rezidencije predsednika Aleksandra Lukašenka nakon što im je policija blokirala ulaz. Pripadnici organa reda upotrebili su šok bombe kako bi rasterali demonstrante u prestonici Belorusije, dok su u gradu Vitebsku uhapsili dva novinara koja su izveštavali sa protesta. Kolona od nekoliko hiljada demonstranata počela je da se povlači nakon što je policija blokirala ulaz u Palatu nezavisnosti u Minsku, prenosi TAS. Pripadnici organa reda u Minsku bacili su i šok bombe, a čulo se i oko desetak pucnjeva, prenosi Tanjug. Portal tut.by je preneo da su u gradu Vitebsku uhapšena dva novinara koja su izveštavala sa protesta. Reč je o fotografu ovog portala i novinaru „Sputnjika”. Centar za zaštitu\nVILjNUS - Liderka beloruske opozicije Svetlana Tihanovskaja ići će u samoizolaciju i testiraće se na korona virus, jer se ranije ove nedelje sastala sa slovenačkim ministrom spoljnih poslova Anžeom Logarom, koji je u međuvremenu testiran pozitivno, javlja Rojters. „Ovo ne ometa rad njenog tima”, rekla je portparolka Tihanovskaje Ana Krasulina. U Litvaniji, gde Tihanovskaja živi od avgusta kada je posle nemira nakon predsedničkih izbora pobegla iz Belorusije, obavezna je 14-dnevna samoizolacija za svakoga ko je bio u kontaktu sa nekom osobom pozitivno testiranom na korona virus. Ministri spoljnih poslova Estonije, Letonije i Litvanije takođe odlaze u samoizolaciju nakon sastanka sa slovenačkim kolegom Logarom ranije ove nedelje, preneo je Tanjug.\n22.10.2020 u 22:55\nMOSKVA - Direktor ruske spoljne obaveštajne službe (SVR) Sergej Nariškin izjavio je danas tokom posete Belorusiji da su dvoipomesečni protesti u toj zemlji podstaknuti iz inostranstva. „Vidimo želju da se protivustavnim sredstvima pokuša promena postojećeg poretka, postojećeg političkog sistema. Spoljni uticaj je očigledan”, rekao je Nariškin posle sastanka s predsednikom Belorusije Aleksandrom Lukašenkom. Nariškin je pohvalio proces promene Ustava koji je predložio Lukašenko, rekavši da će on „dati odgovore na mnoga pitanja”, uz očuvanje stabilnosti u Belorusiji. Beloruska opozicija kritikuje ustavnu reformu kao pokušaj Lukašenka da kupi vreme i ostane na mestu predsednika dok gnev građana ne oslabi, prenosi Beta. Belorusija, bivša republika SSSR-a koja održava bliske\n19.10.2020 u 21:39\nU Minsku dva okupljanja penzionera – protiv i za Lukašenka\nKIJEV - U glavnom gradu Belorusije Minsku održana su dva skupa penzionera, jedan protiv predsednika Aleksandra Lukašenka, a drugi u znak podrške šefu države. Oko 3.000 penzionera okupilo se u Minsku, treći ponedeljak za redom, zahtevajući ostavku predsednika Belorusije. Demonstranti su prodefilovali ulicama glavnog grada noseći cveće i skandirajući Lukašenku „Odlazi!”, javlja AP. U prestonici je održan i kontramiting penzionera, koji podržavaju Lukašenka. Otprilike 2.000 ljudi, od kojih su mnogi bili muškarci u uniformama vojnih snaga i snaga bezbednosti, došlo je na Trg nezavisnosti sa nacionalnim zastavama i transparentima na kojima je pisalo: „Za mir, prosperitet i tradicionalne vrednosti”. Lokalni mediji su javili da su neki učesnici kontra-mitinga dovezeni autobusima na\n16.10.2020 u 12:13\nMINSK – Belorusija je izdala međunarodnu poternicu za Svetlanom Tihanovskom, kandidatkinjom za predsednika na izborima održanim u avgustu ove godine, pod optužbama da je pozivala da se načini šteta beloruskoj nacionalnoj bezbednosti, rekao je danas za agenciju Tas izvor iz pravosuđa u Minsku. „Radi se o prekršaju po članu 361. Krivičnog prava Belorusije (pozivi na akcije protiv državnih agencija i ustanova)”, rekao je izvor. Belorusija je ranije izdala nalog za hapšenje, koji važi i u Rusiji, zbog bilateralnog sporazuma koji imaju ove dve zemlje, prenosi Tanjug. Izborna komisija Belorusije je 9. avgusta saopštila da je Aleksandar Lukašenko osvojio 80.10 odsto glasova, a da je sledeća bila Tihanovska sa 10.12 odsto. Ona je odbila da prihvati rezultate, smatrajući ih nameštenim,


NESVAKIDAŠNJI FENOMEN U AMERICI : Tinejdžer progutao iglu, lekari je pronašli u srcu - Ozon Plus\nHome Zanimljivosti NESVAKIDAŠNJI FENOMEN U AMERICI : Tinejdžer progutao iglu, lekari je pronašli u...\nNeimenovani 17-godišnji tinejdžer iz SAD-a progutao je iglu za šivenje dok je ušivao odeću, a da nekim čudom nije ni primetio. Pošto je tri dana osećao bol u grudima, javio se u urgentni centar u Masačusetsu.\nPrilikom pregleda u bolnici lekari su ustanovili da je igla koju je nehotice progutao tinejdžer završila na neobičnom mestu -njegovom srcu kaže se u lekarskom izveštaju.\nU lekarskom izveštaju se navodi da je tinejdžer osećao oštar bol koji se pojačavao tokom ležanja ili kada bi duboko udahnuo.\nLekari pretpostavljaju da je do srca stigla kroz gastrointestinalni trakt stigla do srca, izjavio je za portal “Live Science“ Boni Metjus, asistent profesora na odeljenju za pedijatriju u Medicinskom centru u Vorčesteru u Masačusetsu.\nIZVOR : Zanimljivosti dana FOTO : Pixabay\nPrethodna objavaJOKIĆ PONOVO BRILJIRAO U POBEDI DENVERA : O jednom potezu Srbina još dugo će se pričati /VIDEO/\nNaredna objavaHAOS U JEZERU TRAVIS U TEKSASU : Nekoliko čamaca potonulo tokom parade podrške Trampovoj kampanji


Plakati sa likom Olivera Ivanovića u Severnoj Mitrovici februara 2018. godine, arhivska fotografija\nPredsednik Srbije Aleksandar Vučić ometa i opstruira istragu za ubistvo Olivera Ivanovića, kaže za Radio Slobodna Evropa (RSE) Sonja Biserko, predsednica Helsinškog odbora za ljudska prava.\nProšle sedmice je Vučić optužio Radu Trajković, predsednicu nevladine organizacije Evropski pokret za Kosovo i Metohiju, i to tako što je pred medijima direktno čitao njen iskaz koji je pre godinu dana dala kosovskom tužilaštvu u slučaju istrage ubistva Ivanovića, da je to njeno svedočenje razlog što se dvojica osumnjičenih Srba za učešće u ubistvu Ivanovića (Nedeljko Spasojević i Marko Rošić, prim. aut.) od 23. novembra do danas nalaze u pritvoru na Kosovu.\nNeposredno posle toga je Marko Đurić, direktor kosovske Kancelarije Vlade Srbije, otišao još dalje i na Tviteru objavio dokument, za koji tvrdi da je autentičan, a koji pokazuje šta je u kosovskoj istrazi rekla Rada Trajković.\nSonja Biserko podseća da Vučić istragu ometa i time što tvrdi da je Milan Radoičić, potpredsednik Srpske liste iz Mitrovice, koga kosovsko tužilaštvo sumnjiči za pomaganje u izvršenju ubistva Olivera Ivanovića i želi da ga ispita, nevin jer je prošao poligraf.\nRadoičić je od kosovskog pravosuđa pobegao u Srbiju, a srpska vlast odbija da ga preda Prištini kako bi bio ispitan.\n„Već na samom početku, kada je ubijen Oliver Ivanović (16. januara 2018. godine, prim. aut), on (predsednik Srbije Aleksandar Vučić) je uzeo u zaštitu (Milana) Radoičića, koji je već tada bio pod sumnjom. Bez obzira da li je papir na koji se on poziva i sa kojeg je čitao na konferenciji za štampu autentičan ili ne, da li su ga dobili od branilaca osumnjičenih Srba ili kosovskog tužilaštva, on ne bi smeo da se očituje po tom pitanju jer to direktno ometa, opstruira, sam istražni postupak“, kaže Sonja Biserko.\nNije prvi put da predsednik intreveniše ili opstruira pravosuđe, tvrdi sagovornica RSE i dodaje:\n„Napad na Radu Trajković je prosto nešto što je očigledno mešanje u istražni postupak.“\nDa opstrukcija u istrazi Olivera Ivanovića dolazi direktno od predsednika Srbije Aleksandra Vučića, izjavila je za televiziju N1 i sama Rada Trajković.\nDodala je da su mnogi Srbi koji su imali komunikaciju s Oliverom Ivanovićem pozvani da specijalnom tužiocu daju izjavu, pa je među njima bila i ona.\nPodsetila je da njeno svedočenje uopšte nije problematično jer je o svemu što je rekla tužiocu govorila i javno i da, u tom smislu, njena izjava nije doprinela proširenju istrage niti zahtevu za produžetak pritvora osumnjičenima.\nIza zločina stoji, u smislu organizacije i logistike, mafija sa severa Kosova: Rada Trajković\nOdmah nakon toga, direktor Kancelarije za Kosovo Marko Đurić ocenio je da je Rada Trajković najdirektnije državu Srbiju optužila za "državni terorizam" i ubistvo Olivera Ivanovića.\nĐurić u saopštenju navodi da očekuje od nadležnih državnih organa da istraže navode Rade Trajković i "prirodu njenih odnosa sa privremenim institucijama samouprave u Prištini i sa pojedinim stranim diplomatama sa kojima, kako je i sama potvrdila, održava redovne kontakte."\nDa je Vučićevo i Đurićevo direktno obelodanjivanje dokumenata iz istrage pred medijima i na društvenim mrežama u pravnoj državi nedopustivo, za Radio Slobodna Evropa kaže i Bogoljub Milosavljević, profesor prava na beogradskom Univerzitetu Union:\n„Čitava izvršna vlast ima stalnu želju da se meša u rad pravosudnih organa, pogotovo kada se radi o nekim takozvanim političkim aspektima pojedinih događaja koji se ili nalaze u istrazi ili u fazi suđenja. To je nešto čega smo svedoci veoma često, tako da tu čovek nema šta da doda osim da bi bilo potrebno i bilo bi krajnje vreme da se sa tim prestane, da se prosto počne da razumeva da nezavisnost pravosuđa podrazumeva ili pretpostavlja nedavanje takvih izjava kakve se daju u ovom konkretnom slučaju“, ukazuje Milosavljević.\nSonja Biserko upozorava u kontekstu prozivanja Rade Trajković od strane vlasti na još nešto što je, podvlači, veoma opasno:\n„To je ugrožavanje njene bezbednosti i pozivanje na linč, što bi bilo, što bi njih učinilo odgovornim ukoliko se bilo šta desi toj ženi.“\nRada Trajković je istakla da će od ministra unutrašnjih poslova Nebojše Stefanovića zahtevati da, kad napušta teritoriju Kosova, dobije pratnju i zaštitu zbog ugrožavanja bezbednosti, "zbog pretnji koje dolaze od predsednika države".


Lukovac u intervjuu za RSE kaže da očekuje da će uskoro početi međunarodna arbitraža za Prevlaku i očekuje da će njen privremeni status koji je na snazi preko deceniju, Međunarodni sud u Hagu uvažiti kao model za trajno rješenje tog pitanja\n„Nama je prilikom postizanja tog privremenog rješenja bilo jako stalo da sačuvamo Boku Kotorsku kao unutrašnji zaliv Crne Gore, a svjesni smo bili da je stav, odnosno mišljenje Badenterove komisije o kopnenim granicama koje su bile u ranijoj zajedničkoj državi kao administrativne granice, postalo međunarodno pravo. Dakle, voljeli to ili ne, to će morati biti rješenje kada su kopnene granice u pitanju ali nam je za more bilo važno da sačuvamo Boku Kotorsku i tu je nađen kompromis tim privremenim rješenjem. Koliko vidim, istraživanje nafte i gasa u podmorju će nas natjerati da taj okvir, taj mandat, što prije usaglasimo i povjerimo Međunarodnom sudu u Hagu. U svakom slučaju, sud u Hagu bi to trebalo da riješi prije nego što se završe istraživanja da bi se znalo šta je čije u tom pojasu. Iako bi sud u Hagu ipak radio duže nego što bi se to moglo očekivati ja mislim da to neće uticati na evropske integracije Crne Gore.“\nRSE: U dijelu političke javnosti u Crnoj Gori, prvenstveno u opoziciji procjenjuje se da je Hrvatska kao članica EU u prednosti u odnosu na Crnu Goru glede konačnog ishoda rješavanja pitanja Prevlake. Kako to komentarišete?\nLukovac: Ipak mislim da će okolnost da je postignut jedan kompromis kojim je Boka Kotorska zadržana kao unutrašnji zaliv Crne Gore prevladati u konačnom rješenju Međunarodnog suda pravde. Naravno da je neophodno da se pribavi i da se podastre kvalitetna dokumentacija i argumentacija tom sudu, ne samo o onome što je ovo privremeno rješenje već i o svemu onome što je od geografskog i istorijskog karaktera. Međunarodni sud pravde u trećini dosadašnjih slučajeva koje je tretirao taj sud kao i Međunarodni sud o pravu mora u Hamburgu uvažavao je te specifičnosti i zato mislim da Crna Gora ima dobre šanse da sačuva ono što je kvalitet ovog privremenog rješenja u konačnom rješenju suda u Hagu.\nRSE: Da li bi rješenje suda u Hagu za Prevlaku, u slučaju da jedna od strana ne bude zadovoljna moglo da izazove političke probleme na relaciji Podgorica – Zagreb?\nLukovac: Ja mislim da ne jer je uslov da su obje zemlje saglasne da to rješava Međunarodni sud u Hagu i da to poslije prihvate obje strane. Prema tome, time što se to povjerava tom sudu obje strane unaprijed prihvataju šta god da će biti odluka suda i ne mogu jedna drugu da optužuju zbog eventualno nečega sa čime nijesu zadovoljne već moraju da uvaže to što ta komisija i njihovi vrhunski eksperti budu zaključili.


mCloud – najbolji SSD Cloud hosting servis u Srbiji – O nama\nKažu da najbolji biraju najbolje! Posećeni i uspešni sajtovi se hostuju na mCloud platformi koja obezbeđuje profesionalna hosting rešenja, značajno naprednija od tradicionalnih, prvenstveno u pogledu redundantnosti, fleksibilnosti i skalabilnosti, kao i SLA garancija. Sva rešenja su proizvod domaćih stručnjaka uz opremu koja se nalazi na teritoriji Srbije sa lokalnom podrškom. Za mCloud se opredeljuju klijenti koji očekuju najviši kvalitet usluga i zasnivaju poslovanje na internet prisustvu. Obezbedite i vi stabilan i brz hosting za vaš sajt:\n✅ Serveri u Srbiji\n✅ SSD diskovi velike brzine\n✅ 99.99% garantovani uptime\n✅ Povećanje ili smanjenje resursa u bilo kom trenutku!\nKorišćenjem mCloud servisa korisnik u svakom trenutku može poručiti, aktivirati ili modifikovati bilo koji zakupljen servis iz naše ponude: registracija domena, Web Hosting, Cloud Hosting, Cloud Serveri, Cloud Ready, licence, SSL sertifikati, Cloud Data Centar i brojna druga napredna rešenja koja obezbeđuju uvek dostupne i brze sajtove.\nmCloud je nastao 2013. godine kao pod-brend kompanije Mainstream, najvećeg managed hosting provajdera u Srbiji. Usled velikog razvoja poslovanja mCloud je 2018. godine izdvojen u zasebno pravno lice, mCloud d.o.o. Kompanija je u potpunosti posvećena pružanju naprednih hosting usluga.\nZa zahtevne korisnike koji nemaju potrebe za fully managed hosting uslugama, a koji sa druge strane očekuju najviši kvalitet, razvili smo mCloud platformu sa kojom će moći da zaborave na probleme nedovoljnih resursa, nepouzdane infrastrukture i kapaciteta, sitnih slova u ugovorima, zamorne administrativne procedure i slično. Naravno, za korisnike koji bi želeli mesečno održavanje mCloud servera i podršku 24×7, obezbedili smo dodatnu uslugu flat mesečnog održavanja servera.\nKada su Cloud hosting usluge u pitanju, hardver ne sme da bude uzrok nedostupnosti i mi to možemo da garantujemo. Naše cloud hosting usluge su značajno naprednija opcija od tradicionalnih rešenja, prvenstveno u pogledu redundantnosti, fleksibilnosti i skalabilnosti, kao i SLA garancija.\nZa potpun ugođaj, korisnicima je na jednom mestu omogućeno da upravljaju svojim serverima, zakupljuju domaće i internacionalne domene, upravljaju DNS zapisima i kupuju SSL sertifikate, dok se ispod svega nalazi ista hardverska platforma, kao i za najveće sajtove.\nmCloud porodicu od skoro čini i Plus Hosting, koji se prepoznaje po shared hostingu i vanredno posvećenoj podršci koja je postala prepoznatljivi deo ovog brenda. Response time je veoma kratak, a rešavanje korisničkih problema ne podrazumeva puko održavanje hosting platforme, već pravu pomoć u poslovanju, čak i optimizaciju sajtova.\nNa pravom ste mestu jer najbolji biraju najbolje...


Uplaćene donacije Crvenom krstu Crne Gore za pomoć ugroženima - Crveni krst Crne Gore\nUplaćene donacije Crvenom krstu Crne Gore za pomoć ugroženima\nDanas je, uz pomoć helikopterske jedinice iz SAD-a, Crveni krst Crne Gore dostavio hranu i higijenske artikle, za 100 ugroženih porodica sa Žabljaka. U sklopu ove distribucije pomoći, Opštinska organizacija Crvenog krsta Pljevlja je dobila 150 ćebadi, kao i hranu za bebe.\nPodjelu pomoći će izvršti opštinske organizacije Crvenog krsta, u koordinaciji sa kriznim štabovima.\nCrvenom krstu Crne Gore je USAID uplatio 37 000 eura za nabavku, pakovanje i distribuciju higijenskih artikala za stanovnike koji trpe posljedice vremenskih nepogoda, koje su pogodile Crnu Goru.\nAustrijski Crveni krst je donirao dodatnih 10 000 eura, koje će biti upotrijebljene za kupovinu hrane za ugrožene porodice.\nCrveni krst Glavnog grada Podgorica – Juče je Crveni krst podijelio pakete sa hranom za 3 ugrožene porodice. Podijeljena je odjeća za 4 porodice, do donacije koja je dobijena od Osnovne škole iz Risna. Jutros je upućena pomoć, koja se sastoji od paketa hrane, paketa sa higijenskim artiklima i džaka brašna, za jednu stariju osobu u mjestu Ljevorečke Tuzi.\nOpštinska organizacije Crvenog krsta Kolašin – U toku jučerašnjeg dana je Crveni krst podijelio pomoć u paketima sa hranom i higijenskim artiklima za 2 porodice u mjestu Pajkovir i 15 porodica iz gradskog područja. Dostavljeno je gorivo do Prekobrđa, za mašinu koja radi na čišćenju snijega. Juče je obavljen i transport hrane i lijekova za jednu bolesnu osobu u mjestu Cerovica, dvije porodice u mjestu Osreci i tri porodice u Jasenovi. Članovi Crvenog krsta su transportovali medicinsku ekipu do jedne bolesnice u mjestu Vlahovići, koju je nakon toga prevežena do magistralnog puta, gdje je čekalo vozilo Hitne pomoći, koje je dalje uputilo za Podgoricu. Crveni krst Kolašina je, uz pomoć Vojske, juče podijelio pakete sa hranom i higijenskim artiklima za 30 porodica u Dragovića Polju, u Gornjoj Morači. Danas će, uz pomoć helikopterske jedinice iz SAD-a, biti upućena pomoć u prehrambenim i higijenskim artiklima, za 30 porodica u selima Donje Morače: Jasenova, Posreci, Bare Radovića,…\nOpštinska organizacija Crvenog krsta Nikšić – Pomoć je distribuirana za porodice u gradskom i prigradskom području. Za 33 porodice u MZ Krstac uručeni su paketi sa hranom koje je obezbijedila pivara „Trebjesa“. Takođe, paketi iste sadržine dodijeljeni su i za 2 porodice u prigradskom naselju.\nOpštinska organizacija Crvenog krsta Berane – Crveni krst je pomogao 13 porodica (77 članova) sa paketima hrane i higijenskim artiklima, koje je obezbijedio Crveni krst Crne Gore, dok su 3 porodice dobile po džak brašna, što je obezbijedila Opština.\nOpštinska organizacija Crvenog krsta Pljevlja – Podijeljena je pomoć za 11 porodica iz Podborova, Beljkovića i Bobove Šule, kao i za 3 iz gradskog područja. Pakete sa hranom i higijenskim artiklima za ove porodice je obezbijedio Crveni krst Crne Gore, a po džak brašna Centar za socijalni rad.\nOpštinska organizacija Crvenog krsta Plužine – Juče popodne su aktivisti Crvenog krsta podijelili pomoć u hrani i higijenskim artiklima za tri porodice, a jutros za još četiri. Podršku u distribuciji su Crvenom krstu pružili Policija i Krizni štab, jer su paketi bili dostavljani na seosko područje.\nOpštinska organizacija Crvenog krsta Plav – Juče je podijeljena pomoć za 20 porodica, a jutros za još 5 iz seoskog područja. Distribuirani su paketi sa hranom i higijenskim artiklima koje je obezbijedio Crveni krsta Crne Gore. Opštinska organizacija Crvenog krsta Plav je tokom jučerašnjeg dana primila značajnu donaciju u hrani i higijenskim artiklima od Opštinske organizacije Crvenog krsta i Opštine Budva.\nOrganizacija Crvenog krsta Prijestonice Cetinje – Dostavljena je pomoć u hrani i higijenskim artiklima za 23 porodice iz dva sela u Katunskoj nahiji i 3 sela iz Riječke nahije. Distribucije je izvršena uz pomoć motornih sanki\nOpštinska organizacija Crvenog krsta Mojkovac – Tokom jučerašnjeg dana su timovi Crvenog krsta posjetili četiri porodice na seoskom području, a jutros dvije i uručili im paketa sa hranom, higijenskim artiklima, kao i obuću i odjeću. Za danas je planirana distribucija pomoći za još pet porodica.\nOpštinska organizacija Crvenog krsta Danilovgrad – Uspješno je završena akcija prikupljanja pomoći od građana za ugroženo stanovništvo, koja je u prethodna dva dana bila sprovedena u marketima na teritoriji Opštine Danilovgrad. Prikupljene su značajne količine prehrambenih i higijenskih artikala. U toku je pakovanje paketa, koji će u narednim danima\nOpštinska organizacija Crvenog krsta Šavnik – Organizacija Crvenog krsta je juče primila pomoć u hrani i higijenskim artiklima za 50 ugroženih porodica. U toku je priprema distribucije, koja će biti odrađena u saradnji sa Kriznim štabom.\nOpštinska organizacija Crvenog krsta Andrijevica – Crveni krst Andrijevice je juče dobio pomoć od Opštinske organizacije Crvenog krsta i Opštine Budva, pa aktivisti Crvenog krsta rade na pakovanju paketa za ugrožene stanovnike. Tokom jučerašnjeg dana je upućena pomoć u prehrambenim i higijenskim artiklima za 20 porodica, od donacija koje je obezbijedio Crveni krst Crne Gore. Sedam porodica je dobilo pomoć u ogrijevu, koju je obezbijedila Opština, dok su za četiri porodice podijeljene cerade, od donacija UNHCR-a.


Grand Produkcija | ZVEZDE GRANDA 2019 - 2020 | ZVEZDE GRANDA UZIVO\nTag: Grand produkcija\nEvo šta je Semir rekao o nagradi\nDrugoplasiranom Semiru Jahiću juče je svečano uručena nagrada: automobil marke „Škoda Citigo“. Ključeve ovog atraktivnog gradskog automobila uručio mu je Dušan Cincar, direktor marketinga u Auto Čačku. „Nadamo se da će ovaj auto zadovoljiti Semirove potrebe, da će biti zadovoljan i da će uživati u vožnji.“, rekao je Cincar. „Jedva čekam da sednem i da […]\nMarija Šerifović možda će biti jedan od članova žirija u novoj sezoni “Zvezda Granda”. Saša Popović je već neko vreme u pregovorima sa Marijom, koja bi trebalo da zameni Zoricu Brunclik. – Saša je želeo da u žiriju bude i jedan od najboljih pop vokala na našim prostorima, a i kandidati naročito vole Marijine pesme. […]\nSuperfinale – ZVEZDE GRANDA 2015 FINALE večeras od 21h\nU nedelju 12. jula s početkom u 21h održaće se finalno veče takmičenja “Zvezde Granda“. Sportski centar “Boris Trajkovski” u Skoplju, biće domaćin najglamuroznije večeri i ovog prestižnog takmičenja za koje godinama unazad vlada ogromno interesovanje. Zahvaljujući televiziji Prva, OBN-u i makedosnkoj TV5, gledaoci će u direktnom televizijskom prenosu moći da bodre svoje favorite i […]\nZVEZDE GRANDA 2015 – FINALE: Ko će biti pobednik?\nU nedelju s početkom u 21 čas održaće se finalno veče takmičenja “Zvezde Granda“. Sportski centar “Boris Trajkovski” u Skoplju, biće domaćin najglamuroznije večeri ovog prestižnog takmičenja. Zahvaljujući televiziji Prva, OBN-u i makedonskoj TV5, gledaoci će u direktnom televizijskom prenosu moći da bodre svoje favorite i SMS glasovima omogućiti jednom od 12 super finalista laskavo […]


Daleko od kompromisa\nBaza Eufora u Butmiru gdje se održavaju sastanci bh. lidera i zvaničnika SAD i EU, Foto: Midhat Poturović\nU Sarajevu je u ponedjeljak, u poslijepodnevnim satima, počeo novi sastanak bh. političkih lidera sa ekspertnim timom SAD-a i EU koji predvodi zamjenik državnog sekretara SAD-a Džejms Stajnberg.\nDan uoči sastanka u Butmiru političke stranke su preuzele dokumente u kojima se nalazi prijedlog mjera SAD-a i EU za izlazak iz političke krize u kojoj se nalazi BiH.\nJavnost BiH uoči novog sastanka bosanskohercegovačkih političkih lidera sa predstavnicima Evropske unije i američke administracije, nije upoznata o sadržaju dokumenta o ustavnim promjenama. Ipak, bosanskohercegovačko javno mnijenje slika je i prilika politike koju vode oni koje su i izabrali. To potvrđuje i anketa iz Sarajeva i Banja Luke. Na pitanje vjeruju li da će se u Butmiru postići kompromis, odgovaraju:\n„Ja mislim da će Dodik mahnuti ili saviti uši, kleknuti na koljena.“\n„Vidite da se sastaju i sastanke imaju svi ljudi koji imaju krivične prijave. Da imalo imaju obraza, odstupili bi od svoje vlasti, ali fotelja je slatka.“\n„Realno je očekivati da se dogovore, ali da RS ostane onako kako jeste.“\n„Nema dogovora. Nema zbog toga što je pritisak na RS, a to Dodik neće prihvatiti.“\nDa razgovori u Butmiru Bosni i Hercegovini ne obećavaju ništa spektakularno pokazuje i stav predsjednika nezavisnih intelektualaca “Krug 99” Hidajeta Repovca. Prema njegovom mišljenju, političari nisu spremni za kompromis, bez obzira iz kojeg bh. entiteta dolaze:\n„Opet će to biti torovi i opet će biti čobani koji predvode svoja stada.“\nZa razliku od građana i analitičara, bosanskohercegovački predstavnici vlasti, ali i međunarodne zajednice umjereni su optimisti pred butmirske razgovore, uprkos izjavama koje su davali prethodnih dana nakon razgovora čiji je cilj bio da približe stavove. Ne samo da ih nisu približili, već su ostali dosljedni principima koje zagovaraju već godinama. Govori predsjednik HDZ BIH Dragan Čović:\n„Da imamo predsjednika države, predsjednika Parlamenta i predsjednika Vlade iz tri konstitutivna naroda. I u svakom izbornom ciklusu da to bude iz drugog konstitutivniog naroda.“\nStavovi Stranke za BiH, također, nisu pomjereni ni za milimetar. Podjela državne imovine u korist države, te ukidanje entitetskog glasanja u državnom Parlamentu, principi su od kojih ta politička stranka ne odustaje. Zbog toga ne iznenađuje saopštenje za javnost kojeg potpisuje predsjednik stranke Haris Silajdžić u kojem optužuje šefa Delegacije Evropske komisije u BiH Dimitrisa Kurkulasa i američkog ambasadora u BiH Čarlsa Ingliša. Silajdžić im prigovara kako pokušavaju da minimiziraju odredbe o entitetskom glasanju koje spriječava mogućnost države da napravi brz napredak ka Evropskoj uniji.\nA što se tiče sastanka u Butmiru, lider Stranke za BiH ističe da na osnovu dostupnih materijala proizilazi da međunarodna zajednica nije promijenila svoj pristup, a da je u BiH i dalje riječ o tzv. dvije strane:\n„Od kojih jedna zastupa interese države BiH, a druga zagovara dominaciju jednog entiteta.“\nPaket za evropski put BiH\nNagađanja o tome šta će predstavnici međunarodne zajednice ponuditi bh. liderima kreću se od toga da neki vjeruju kako Bosni i Hercegovini prijeti podjela, do toga da će ustavne promjene biti “kozmetičke”.\nAmerički ambasador u BiH Čarls Ingliš kaže kako ne vjeruje da će podjele države biti, kao i da bi bilo kakva prijetnja te vrste bila neprihvatljiva za SAD. Ingliš ističe i da će sadržaj paketa kojeg je pripremila međunarodna zajednica, liderima stranaka biti podijeljen u narednih nekoliko dana:\n„Reći ću da ovo jeste paket koji je dovoljno obuhvatan da BiH izvede na evropski put.“\nLider SNSD-a Milorad Dodik ponovio je u posljednjih nekoliko dana kako ne zna šta je sadržaj dokumenta međunarodne zajednice, ali da Republika Srpska zastupa interese da neće pregovarati o tome da Vijeće ministara postane vlada, da se ukine entitetsko glasanje i da država ima vrhovni sud:\n„Ono što je važno reći je da ustavne promjene pripadaju ljudima u BiH i njihovim političkim predstavnicima. Čak i samo predlaganje ne bi trebalo da bude vršeno od strane stranaca.“\nIako dokument nije javno prezentovan, predsjednik SDA Sulejman Tihić kaže da zna šta je njegova sadržina, te da sutra očekuje bolje rješenje od postojećeg. Kao najvažnije, Tihić navodi:\n„Ključ problema u funkcionisanju institucija jeste entitetski veto. Moraju se naći mehanizmi da se taj veto deblokira u najmanju ruku.“\nI dok bh. političari nagađaju šta će im biti ponudjeno, međunarodni zvaničnici, poput evropskog komesara za proširenje Olija Rena, poručuju da od bh. lidera, ali i građana zavisi da li će Bosna i Hercegovina trajno zaostajati za svojim susjedima. Osim Rena, povodom predstojećih butmirskih razgovora, oglasila su se i trojica bivših visokih predstavnika u BiH: Volfgang Petrič, Pedi Ešdaun i Kristijan Švarc-Šiling. Oni su istakli kako butmirski proces izaziva i zabrinutost i nade, te da je od velike važnosti da se OHR u cijelosti integriše u proces koji će omogućiti kraj procesa implementacije mira i otvaranja novog poglavlja.\nUprkos porukama koje međunarodni zvaničnici šalju, sadašnja unutrašnjo-politička slika govori da su bh. političari daleko od kompromisa, kao i da će najava novog Dejtona 2 više ličiti na staru narodnu “tresla se gora, rodio se miš”.


Početak suđenja šarićevoj grupi zbog pranja novca | Glas javnosti\nPočetna > Hronika > Početak suđenja šarićevoj grupi zbog pranja novca\nPočetak suđenja šarićevoj grupi zbog pranja novca BEOGRAD - Suđenje osmočlanoj kriminalnoj grupi sa odbeglim Darkom Šarićem na čelu zbog "pranja" više od 20 miliona evra stečenih preprodajom kokaina, počinje u ponedeljak, 14. februara, pred Specijalnim sudom u Beogradu.\nŠariću će se, kao i u procesu za međunarodni šverc kokaina suditi u odsustvu, dok će se na optuženičkoj klupi naći ugledni advokati i privrednici koje je koristio za ubacivanje prljavog novca u legalne tokove kupovinom nekretnina i preduzeća.\nPored Šarića i Ćopića, optuženi su novosadski advokat Radovan Štrbac, njegova supruga Dubravka Štrbac, Stevica Kostić, Andrija Krlović, Marinko Vučetić, Predrag Milosavljević i Nebojša Jestrović.\nOsim Šarića ostali se ne povezuju sa trgovinom narkoticima, ali su optuženi jer su znali za tu aktivnost pripadnika Šarićeve ''narko'' kriminalne grupe, kojoj je suđenje u toku.\nKljučni svedok u ovom procesu biće Mile Jerković iz Novog Sada koji je učestvovao u kupovini poljoprivrednog dobra ''Jedinstvo'' Gajdobra.\nTužilaštvo za organizovani kriminal tereti optužene u ovom procesu da su znali da su sredstva koja su im stavljena na raspolaganje i upravljanje nelegalno stečena od preprodaje kokaina.\n- Metodi i postupci "pranja" novca su bili složeni. Osnovano je više of-šor kompanija koje su taj novac prebacili u Srbiju, korišćena su strana i domaća privredna društva - rekao je posle podizanja optužnice Tužilac za organizovani kriminal Miljko Radisavljević.\nDeo prljavog novca je u Srbiji polagan u kešu u Metals banci kao depozit većeg broja fizičkih lica, a koji je kasnije iskorišćen radi izdavanja bankarskih garancija koje su korišćene u postupku privatizacije društvenih preduzeća, objasnio je tužilac.\nTe aktivnosti su prema rezultatima istrage bile preduzimane 2008, 2009. i 2010. godine na području Beograda, Novog Sada, Pančeva, Subotice i Sremske Mitrovice, rekao je Radisavljević i naveo da je prema dokazima sa kojima se raspolaže do sada "oprano" više od 20 miliona evra koji su bili u vlasništvu Šarićeve organizacije.\nPočetak suđenja šarićevoj grupi zbog pranja novca\nPazaraci uhapšeni zbog prodaje heroina\nMeštani uz Dunav pronašli ženski leš\nKrio labaratoriju marihuane u kupatilu\nPucnjava u auto radionici\nStavio nož pod grlo svojoj ćerki\nGola devojka po fakultetu tražila bivšeg dečka Krali nameštaj po kućama\nOpljačkana banku u centru Kragujevca\nNeoprezna igra pištoljem


Posao za za najuspešnije diplomce srednjih medicinskih škola i fakulteta\nIzvor: RTS, 12.Jun.2020, 15:09\nVlada Srbije dala je saglasnost da Ministarstvo zdravlja preduzme sve mere iz svoje nadležnosti kako bi se u zdravstvenim ustanovama zaposlilo 200 najuspešnijih diplomaca srednjih medicinskih škola i 105 najboljih diplomaca medicinskih fakulteta.\nU saopštenju se navodi da Vlada na taj način podržava najuspešnije studente koji su svojih radom, znanjem i zalaganjem postigli izuzetne naučne i akademske >> Pročitaj celu vest na sajtu RTS << rezultate i omogućava im da nastave usavršavanje u oblastima medicine, u okviru državnog sistema zdravstvene zaštite, navedeno je u saopštenju posle sednice kabineta premijerke Ane Brnabić.\nKako se ističe, angažovanjem najboljih zdravstvenih radnika sa srednjom stručnom spremom, odnosno najuspešnijih učenika srednjih medicinskih škola svih profila, biće poboljšan nivo zdravstvene zaštite, kao i starosne strukture zaposlenih.\nVlada naglašava da se na taj način podstiče pozitivna selekcija kadrova u zdravstvenom sistemu i pruža mogućnost mladim lekarima i srednjem stručnom kadru da svoju profesionalnu karijeru zasnivaju i grade u Srbiji.\nVlada je usvojila i Godišnji program monitoringa statusa voda za 2020. godinu i Program mera za sprovođenje odgajivačkog programa za 2020. godinu.\nVlada je proglasila zaštitu Strogog rezervata prirode "Kalinić", koji se prostire u Levaču, u Centralnoj Srbiji.\nRezervat "Kalinić" spada u jedinstvena zaštićena područja ovog tipa, a njegov zaštićeni status obezbediće očuvanje postojećeg ekosistema i nastavak važnih naučnih istraživanja na ovom području, zaključuje se u saopštenju.\nVlada Srbije dala je saglasnost da Ministarstvo zdravlja preduzme sve mere iz svoje nadležnosti kako bi se u našim zdravstvenim ustanovama zaposlilo 200 najuspešnijih diplomaca srednjih medicinskih škola i 105 najboljih diplomaca medicinskih fakulteta...Vlada na ovaj način podržava najuspešnije...\n23:09: U KNJAŽEVCU RODIO KIVI: Jedinstvena plantaža ovog tropskog vo...\n23:09: EKSPERTI PREDVIDELI KAKO ĆE IZGLEDATI SVET POSLE KORONE: Vlada...\n23:09: JERMENI SE HRABRO BORE, ALI PROTIV OVOGA SE NE MOŽE: Azeri "nevi...\n23:09: REGION I DALJE GORI! Slovenija uvodi drastične mere, u RS zatvar...\n23:09: MINSK GORI: Demonstranti napali policijsku stanicu, uhapšeno 120...


Građanske Inicijative | Najbolji nastavnici da zadrže posao\n31 Aug Najbolji nastavnici da zadrže posao\n31.avgust, 2015. Beograd – Građanske inicijative pozivaju Ministarstvo prosvete, nauke i tehnološkog razvoja da ne ugrožava dodatno kvalitet nastave otpuštanjem najboljih nastavnika. Predstavljena svrha racionalizacije po kojoj se prednost pri zadržavanju posla daje zaposlenima koji imaju veću normu, bez obzira na kvalitet rada, u suprotnosti je sa principom osiguravanja boljeg kvaliteta nastave.\nDržava mora prestati sa praksom korišćenja školskog sistema za potrebe održavanja socijalnog mira i raditi na unapređenju kvaliteta nastavnog kadra. Mora se osigurati da nastavnici koji su svojim radom najviše doprineli razvoju i znanju učenika ne samo nastave da predaju, već budu i adekvatno podsticani za dalji rad.\nPosebnu zabrinutost izražavamo zbog toga što su na ovaj način naročito ugroženi nastavnici građanskog vaspitanja. Predloženi način realizacije samo uvećava već postojeći problem po kome se nastavnicima koji nemaju dovoljno časova (punu normu) dodeljuje da predaju Građansko vaspitanje, a za to nemaju kvalifikacije predviđene postojećom regulativom ili nikad do sada nisu predavali Građansko vaspitanje.\nSa druge strane, nastavnici predmeta građansko vaspitanje, po sistemu koji je uspostavljen, najčešće nemaju punu normu i biće prvi na spisku za otpuštanje, što će neminovno ugroziti kvalitet nastave ovog predmeta. Na spisku tehnoloških viškova, objavljenom na sajtu Ministarstva prosvete, nauke i tehnološkog razvoja Republike Srbije, nalazi se 409 nastavnika u srednjim i 586 nastavnika predmeta Građanskog vaspitanja u osnovnim školama. Više od petine ukupnog broja nastavnika koji su tehnološki višak su nastavnici građanskog vaspitanja.\nGrađanske inicijative apeluju na Ministarstvo da racionalizaciju u obrazovnom sistemu vrši na osnovu evaluacije rada nastavnika, kao i da osmisli poseban program za racionalizaciju u okviru predmeta Građansko vaspitanje.


Devenport i Vučić: Evropska perspektiva Srbije opipljiva\nŠef Delegacije EU u Srbiji Majkl Devenport izjavio je danas da je otvaranje prvih poglavlja u pregovorima o članstvu Srbije u EU “istorijski trenutak koji čini evropsku perspektivu Srbije vrlo opipljivom”.\n“Doneli ste stratešku odluku o pristupanju EU. Pravac i put ka članstvu Srbije u EU je sada vrlo jasno definisan”, kazao je Devenport na svečanosti u zgradi Jugoslovenske kinoteke koju je povodom otvaranja prvih poglavlja u pregovorima sa EU priredio premijer Srbije Aleksandar Vučić.\nVučić je rekao da je otvaranje poglavlja “rezultat našeg rada i truda” i da veruje da je to “radost i za najveći broj gradjana Srbije”.\nNa prijemu za zvaničnike Srbije i diplomatski kor Vučić je zahvalio predsedniku Srbije Tomislavu Nikoliću, predsednici Skupštine Maji Gojković i drugim najvišim zvaničnicima “na ogromnim naporima” i “na velikom trudu i svemu što su uradili da Srbija otvori prva pregovaračka poglavlja” sa EU.\nVučić je zahvalio i svim političkim partijama, civilnom društvu, nezavisnim institucijama, i diplomatama “koji su iskreno želeli napredak Srbije na evropskom putu”.\nDevenport je ocenio da je otvaranje poglavlja “rezultat svih naših zajedničkih napora ali i posvećenosti obe strane”.\nOn je ponovio da je Srbija tokom protekle godine mnogo napredvala na evropskom putu, ali i da je pred njom još mnogo posla u gotovo svim oblastima, uključujući vladavinu prava, energetiku, ekologiju i uspostavljanje poslovne klime.


OKS: Milion dinara za decu iz Zvecanske u humanitarnoj akciji\nTanjug 24. septembra 2021. 12:00\nBEOGRAD – Olimpijski komitet Srbije, u saradnji sa Blic fondacijom, prikupio je milion dinara u humanitarnoj akciji „Srce za decu iz Zvečanske“.\nSrpski olimpijci Novak Đoković, Milica Mandić, Jovana Preković, Damir Mikec, Filip Filipović, Branislav Mitrović, Zurabi Datušavili, Dejan Majstorović i drugi donirali su opremu za humanitarnu licitaciju, a sredstva su danas uručena deci iz Zvečanske.\nDonaciju direktoru Centra Zoranu Milačicu zajedno su uručili predsednik OKS Božidar Maljković i direktorka Blic fondacije Jelena Drakulić Petrović.\n„Hvala dragim prijateljima iz Blic fondacije što su nas pozvali da budemo deo sjajne humanitarne akcije za naše mališane iz Zvečanske i hvala dobrim ljudima koji su licitirali u dobrotvorne svrhe i otkupili opremu naših olimpijaca. U Tokiju smo postigli istorijski uspeh po broju osvojenih medalja i svi donatori sada poseduju jedan važan deo sportske istorije Srbije u vidu rekvizita naših sportista. Misija sporta jeste da spaja ljude i da ih inspiriše da čine dobra dela i drago mi je što smo svi zajedno danas učinili jedno takvo delo“, izjavio je Maljković.\nDirektorka Blic fondacije Jelena Drakulić Petrović istakla je da odlazi na poboljšanje uslova u kojima žive deca u Zvečanskoj.\n„Za 10 dana humanitarne aukcije Blic fondacije uspeli da smo da sakupimo milion dinara za one kojima je pomoć najpotrebnija. Našim najmlađima roditeljsku ljubav ne možemo nadomestiti, ali im možemo pokazati da mislimo na njih, da nisu zaboravljeni, da vodimo računa o njima i da nisu sami i zato ovaj milion odlazi na poboljšanje uslova u kojima žive deca u Zvečanskoj: 32 bebe, tridesetoro dece od tri do 7 godina i 90 dete školskog uzrasta“, rekla je Drakulić Petrović.\nDirektor Centra Milačić rekao je da će se sredstva iskoristiti za poboljšanje uslova života dece na smeštaju, posebno na obezbeđivanju sportskih sprava i razvoju sportskih aktivnosti.\n„Obezbesjena sredstva jesu značajna, ali je još značajnija namera da se sazna u javnosti da neka deca ne mogu živeti u porodicama i da im treba podrška, rekao je Milačić.


NIJE IM DOVOLJNA JEDNA PLATA Polovina narodnih poslanika želi DVE I VIŠE FUNKCIJA, evo koliko njih je to i uspelo da dobije\nČak 149 funkcionera je od početka godine podnelo zahtev da im se omogući da istovremeno obavljaju dve ili više funkcija.\nA Agencija za borbu protiv korupcije dala je saglasnost na 71 zahtev- saznaju "Novosti" u ovoj instituciji.\nTo znači da je "prošao" skoro svaki drugi funkcioner koji je nameravao da uz trenutni položaj zauzme još neki. U ovim slučajevima procenjeno je da nema sukoba interesa i da neće biti kršenja zakona ako rade više poslova.\nPrema podacima postavljenim "Novostima" iz Agencije, od 1. januara do 20. jula dozvolu za drugi položaj zataražilo je 40 funkcionera koji su već biili u republičkim organima, javnim preduzećima, privrednim društvima ustanovama i drugim organizacijama čiji je osnovač Republika Srbija.\nAdministrativni odbor Skupštine Srbije o obavljanju više javnih funkcija\nOdbor o duplim funkcijama, Maja Gojković dobila novog šefa kabineta\nNjih 25 "konkurisalo" je za još jednu funkiciju, a već su bili zaposleni u opštinama, preduzećima ili drugim organizacijama na lokalnom novou, dok je šestoro u trenutku podnošenja zahteva već imalo položaj na pokrajinskom nivou.\nNeki već posedeli u fotelje\nBilo je i onih koji su bez traženja dozvole svesno kršeći zabrane, posedali u više fotelja. Zbog toga je Agencija pokrenula 84 postupka, 66 je u toku, a u devet slučajeva je doneto rešenje kojim se utvrđuje da funckioneru prestaje druga funkcija koju je preuzeo. Sedmoro je "zaradilo" meru upozorenja, dok je u dva slučajeva utvrđeno da nama osnova da se uopšte vodi postupak.\nOsim Agencije duplim funckijama bavili su se skupštinski Administrativni odbor, koji raspravlja o poslanicima koji žele još jedan položaj. Od početka godine, 11 tribuna dobilo je odobrenje da obavlja drugu funckiju.\nTako su, osim zastupanja građana u parlamentu, dozvolu za dodatni javni posao dobili naprednjaci Vladimir Đukanović, Aleksandra Tomić, Žarko Mićin i Aleksandar Marković. Odobrenje odbora su tražili i: Nenad Kostadinović (SPS), Aleksandar Čotrić (SPO), Dušica Stojković (SNS), Dijana Vukomanović (Narodna), Sanda Rašković Ivić (Naroda), Enis Imamović (SDA) i Ivan Bauer (SDPS).\nU Nacrtu Zakona o sprečavanju korupcije, koji je upravo prošao javnu raspravu, predviđeno je da javni funkcioner ne može da obavlja drugi posao ili delatnost ukoliko to zahteva angažman sa punim radim vremenom. Izuzetak su oni koji se bave naučno-istraživačkim radom, nastavom, kulturno-umetničkom, humanitarno i sportskom delatnošću. Naravno, obavezni su da Agenciji prijave i prihode od svih poslova.\nAgencija: Intenzivna priprema za početak primene Zakona o lobiranju\nVelikom broju osumnjičenih pred Specijalnim sudom u Hagu za zločine bivše OVK oduzet je pasoš kako ne bi mogli da napuste Kosovo, javlja večeras portal Ljajmi.


Rusija spremna da isporuči avione za „Er Srbiju“ - Sputnjik Srbija\n15:54 04.12.2019 (osveženo 16:19 04.12.2019) Preuzmite kraći link\nKako je obelodanio na pres-konferenciji posle sastanka sa predsednikom Srbije Aleksandrom Vučićem, Rusija je spremna da Srbiji isporuči ruske civilne avione.\nMoskva je spremna i da na aerodromu u Beogradu organizuje regionalni centar za tehničku pomoć i remont ruske aviotehnike.\n„Gaspromnjeft“ ulaže još 1,4 milijarde dolara u Srbiju\nPredsednik Rusije Vladimir Putin najavio je danas da ruska kompanija „Gaspromnjeft“ do 2025. godine namerava da u ćerku-kompaniju u Srbiji (NIS) uloži još 1,4 milijarde dolara.\nPutin kaže da je ruska kompanija jedan od najvećih investitora u Srbiju.\n„Gaspromnjeft“ je do sada uložio oko tri milijarde dolara.\nPredsednik Rusije je naglasio da „kompanije iz Rusije pomažu u razvoju saobraćajne infrastrukture Srbije“.\n„Između ostalog, uz učešće Železnica vrši se modernizacija srpskih železnica i pravi se savremeni dispečerski centar, koji će omogućiti da se značajno poveća brzina i efikasnost prevoza“, rekao je on.\nPutin je takođe naglasio da „u Rusiji uspešno rade i ’Zberbanka‘ i osiguravajuća kompanija ’Sogaz‘, koja pruža širok spektar finansijskih usluga fizičkim i pravnim licima“.


Nacionalna služba za zapošljavanje - Vesti - Najmanji broj nezaposlenih u poslednjih 25 godina \nBeograd | Vest, datum objave: 16. август 2017.\nStopa nezaposlenosti u Srbiji u prvom kvartalu ove godine bila je 14,6 odsto, a do kraja meseca Republički zavod za statistiku objaviće zvanične rezultate za drugi kvartal.\n„Naša statistika pokazuje najbolje rezultate od 1992. godine. Trenutno je na evidenciji 638 hiljada nezaposlenih, što je oko 8,8 odsto manje nego prošle godine“, rekao je gostujući na RTS-u direktor NSZ Zoran Martinović.\nMartinović je pojasnio da se u drugom kvartalu i do kraja godine beleži pad stope nezaposlenosti, delimično zbog sezonskih poslova, ali i zbog velikog broja investitora koji trajnije zapošljavaju radnike i na taj način utiču na smanjenje broja nezaposlenih.\n„Cilj nam je da se približimo evropskom proseku od oko 10 odsto, možda i tokom sledeće godine, ali bi i stopa od 11 ili 12 odsto bila veliki uspeh koji ohrabruje i pokazuje da je tržište rada ozdravilo i oživelo i da smo na dobrom putu“, ističe Martinović.\n► Snimak gostovanja Zorana Martinovića u Dnevniku RTS-a


Nagrada „Sima Cucić“ za životno delo Ljubivoju Ršumoviću - Portal Moj Bečej - Bečejske opštine iz ugla građana!\nNagrada „Sima Cucić“ za životno delo Ljubivoju Ršumoviću\nČet nov 3\nBanatski kulturni centar (BKC) iz Novog Miloševa 5. novembra organizuje književnu manifestaciju „U čast Sime Cucića“ koja je deo projekta kojim je opština Novi Bečej dobila titulu „Grad u fokusu“.\nU okviru programa, po 9. put će biti dodeljene nagrade i plakete sa imenom Sime Cucića, rodonačelnika srpske književne kritike književnosti za decu. Ovogodišnja nagrada za životno delo biće dodeljena poznatom piscu za decuLjubivoju Ršumoviću.\nRadovan Vlahović, direktor Banatskog kulturnog centra, kaže da je manifestacija od početka svog postojanja „prošla“ zanimljiv put: „Manifestacija se održavala na različitim mestima, od Novog Miloševa, preko Zrenjanina, Kikinde, do Beograda i Udruženja književnika Srbije. Ove godine ona će se održati u novim prostorijama Banatskog kulturnog centra u Novom Miloševu, u subotu 5. novembra, sa početkom u 12 časova.\nDodelićemo dve nagrade, od kojih je jedna za književnu kritiku književnosti za decu i teoriju književnosti za decu, a druga za životno delo. Žiri na čelu sa Tihomirom Petrovićem, Predragom Jaševićem i mojom malenkošću, odlučio je da prvu nagradu na ovogodišnjem konkursu ponese knjiga „Neprekidno detinjstvo“ Valentine Hamović, a da nagradu za životno delo dobije Ljubivoje Ršumović.\nŠto se tiče plaketa koje dodeljuje BKC, one su više podsticaj stavaralštva književnosti za decu, tako da je prvu plaketu dobila knjiga Đorđa Pisareva „Pozna večera za gospođu Fibi“, a drugu knjiga Gordane Vlajić „Zaistinska srpska bajka“. Ove godine ćemo dodeliti i posthumno nagradu Mladenu Dražetinu, za njegov ukupan doprinos afirmaciji književnosti za decu.“\nOznake: Novi BečejNovo Miloševo


Inicijativa: Poništeno rešenje o sadržaju studije za spalionicu otpada u Vinči - Beograd - Dnevni list Danas\nPočetna » Beograd » Inicijativa: Poništeno rešenje o sadržaju studije za spalionicu otpada u Vinči\n0Piše: Danas Online 21. januara 2019. 14.05\nInicijativa Ne davimo Beograd navodi u saopštenju da je time ostvarila značajnu pobedu u borbi za zaštitu javnog interesa i zdravlja građana i građanki Beograda, suprotstavljajući se veoma štetnom ugovoru o javno-privatnom partnerstvu za izgradnju spalionice otpada.\n„Vlada RS je u svojoj odluci potvrdila naš stav i konstatovala da je Ministartvo za životnu sredinu donelo rešenje na osnovu “nepotpuno i netačno utvrđenog činjeničnog stanja i uz bitnu povredu odredaba od uticaja na zakonitost i pravilnost postupka”, te naložila ponavljanje postupka“, navodi Inicijativa Ne davimo Beograd.\nKako dodaju u saopštenju, o ozbiljnim nedostacima, netačno prezentovanim činjenicama i manjkavostima u zakonskom procesu vezanom za pripremu izgradnje spalionice otpada u Vinči, inicijativa Ne davimo Beograd i organizacije Bankwatch i A-11 Inicijativa za ekonomska i socijalna prava nedavno su obavestile i Evropsku banku za obnovu i razvoj (EBRD), Evropsku investicionu banku (EIB) i Svetsku banku (IFC). Ove organizacije uputile su 92 stranice komentara na dokumentaciju koju je podnela kompanija Beo-Čista energija d.o.o. kako bi prikupila kredit u visini od 330 miliona evra koliko je procenjeno da je potrebno za izgradnju postrojenja planiranih Ugovorom o javno-privatnom partnerstvu, potpisanog u septembru 2017. godine.\nInicijativa podseća da Ugovor o izgradnji spalionice otpada u Vinči na teret građana postavlja znatno više troškove finansiranja ovog javno-privatnog partnerstva.\n„Ugovorom su predviđene obaveze Grada Beograda od najmanje 38 miliona evra godišnje, odnosno najmanje 1 milijarde i 150 miliona evra tokom 30 godina njegovog trajanja. Kako bi ispunio ovu obavezu, Grad Beograd je nedavno najavio uvođenje nove takse za tretman otpada“, dodaje se u saopštenju Inicijative Ne davimo Beograd.\ndeponija, inicijativa ne da(vi)mo beograd, Ministarstvo za zaštitu životne sredine, spalionica, vincaBeograd\nInicijativa Ne davimo Beograd: Četiri godine od rušenja u Savamali, niko nije odgovarao\nNe davimo Beograd: Gori deponija u Vinči, vazduh u Beogradu opet najzagađeniji


Početna > MC za medije > 14 dana u medijima > Izdanje broj 26 > Aktivnosti medijskih institucija\nIstraživanje stavova članova NUNS-a je sprovedeno na uzorku od 534 ispitanika u periodu od 14.03. do 23.03.2012. godine online anketom.76 Dva glavna motiva za članstvo anketiranih u NUNS-u su što ova novinarska organizacija brani etičke i profesionalne norme novinarstva (41%) kao i slaganje ispitanika sa stavovima za koje se NUNS zalaže (36%). Dve trećine (67%) anketiranih nije koristilo, dok je 28% koristilo i zadovoljno je edukativnim programima u organizaciji NUNS–a.\nOd objave 4M Konferencije Novinarstvo i mediji: nove mogućnosti na društvenim mrežama je iskazano veliko interesovanje kome, zbog ograničenih kapaciteta, nije moguće udovoljiti. Uz najiskrenije izvinjenje kolegama koji neće moći da prisustvuju Konferenciji, NUNS podseća da je ovo prvi u nizu događaja koje ce NUNS u ovoj i sledećoj godini organizovati na temu Interneta i društvenih mreža u novinarstvu. Zbog želje organizatora da izađe u susrete svima i omogući kolegama u zemlji i regionu da prate tok Konferencije, odlučeno je da se uvede livestream događaja.\n(Saopštenje NUNS, 30.03.2012)\nSvaki član UNS-a koji postane korisnik Uniqa osiguranja za slučaj nastanka jedne od 15 težih bolesti ili za slučaj hiruških intervencija, dobiće 10 posto popusta na polisu putnog osiguranja za inostranstvo.\nNakon završene rekonstrukcije šestog sprata Doma novinara, UNS nastavlja radove na zgradi.\nFirma „Trofej“ iz Stajićeva odobrila je članovima UNS-a, koji imaju novinarsku legitimaciju overenu za tekuću godinu, popust od 10% na usluge smeštaja u etno selu Tiganjica.\nRRA podseća da povodom dana žalosti emiteri treba da usklade program sa članom 6. stav 1. Zakona o obeležavanju dana žalosti.\nRRA je odlučila da ne pokrene postupak protiv TV stanica koje su emitovale propagandni spot Ujedinjenih regiona Srbije u kome se pojavljuju logotipi više inostranih kompanija. Ova odluka, doneta je zato što je Agencija „svojom reakcijom doprinela da oglašivač obustavi dalje emitovanje spota“.\n(Danas - dodatak, 04.04.2012)\nRRA je predstavila Izveštaj nadzora programa emitera tokom predizborne kampanje za lokalne, pokrajinske i republičke skupštinske izbore za period od 14-28. marta 2012. godine. Nijedan od učesnika predstojećih parlamentarnih i lokalnih izbora u Srbiji nije favorizovan, zaključak je RRA.\n(RRA, 04.04.2012, Danas - dodatak, Press, NUNS, Politika, 05.04.2012)\nSavet RRA analizirao je dosadašnje prisustvo učesnika izborne kampanje u elektronskim medijima i uočio da je samo mali broj stranaka čije su liste potvrđene od strane Republičke izborne komisije emitovao reklamne spotove na TV stanicama sa nacionalnim pokrivanjem. Iako nema ovlašćenja da se meša u cenovnu politiku medija, „Savet preporučuje svim elektronskim medijima da vode računa da previsokim cenama oglasnog prostora ne onemoguće jedan deo učesnika izbora da zakupe reklamne termine, jer bi u tom slučaju zloupotrebili nacionalni resurs koji im je dodeljen na korišćenje”.\n(RRA, NUNS, 09.04.2012)\nGlavni zadaci Asocijacije medija, poslovnog udruženje najvećih izdavača štampe, biće konkretizacija zakonskih okvira delovanja aktera na medijskoj sceni, pre svega učešće u radu na novom Zakonu o javnom informisanju, rečeno je na sastanku čiji je domaćin bio „Dnevnik Vojvodina pres”.\n(Dnevnik, 29.03.2012, Blic, Večernje Novosti, NUNS, UNS, Press, 30.03.2012)\nNa sednici Asocijacije medija u Novom Sadu, raspravljano je o finansijskim rezultatima Asocijacije u 2011. godini, koji su i ove godine pozitivni. Za jednog od dva potpredsednika jednoglasno izabrana Robert Čoban, predsednik Color Press Grupe. Na sednici je jednoglasno podržan povratak Tanjuga u članstvo, a doneta je odluka o prijemu u pridruženo članstvo kompanije „Corporate media", koja se bavi izdavanjem korporativnih magazina i publikacija.\n(ABC Srbija, 03.04.2012)


Bojanić u Ulcinju: Solanu otrgnuti iz ruku tajkuna – Borba\nBojanić u Ulcinju: Solanu otrgnuti iz ruku tajkuna\nPredsjednički kandidat Mladen Bojanić posjetio je Ulcinj i tom prilikom poručio da će se “kada postane predsjednik boriti da građani Ulcinja ostvare pravo povraćaja svojih maslinjaka i zemlje koja im je vespravno oduzeta”.\n“Solanu treba otrgnuti iz ruku tajkuna i ponovo je vratiti u funkciju. Jedino ponovno otvaranje fabrike donosi mogućnost da očuvamo biodiverzitet u našoj državi”, rekao je Bojanić.\nOn je poručio i da će se kao predsjednik boriti protiv nepravdi učinjenih građanima Crne Gore, ali i protib nepravednih i štetnih privatizacija.\n“Odnos vlasti prema stanovnicima Ulcinja, kao i u ostalom i prema svim manjinama u Crnoj Gori je poražavajući ako imamo u vidu da godinama ne mogu ostvariti svoja prava i puni ekonomski potencijal”, kazao je Bojanić.\nOn je kazao i da nije riješeno pitanje Morskog dobra, obrazovanja na manjinskim jezicima, zastupljenosti u državnoj upravi I pitanje emigracije koja je ogromna na ovom području.\nVuksanović u Kolašinu: Autoput se finansira od novca građana, a ne DPS-a


Autopsije vanzemaljaca? – Fenomeni\nInternetom kruži video-zapis koji svjedoči o tome kako su se Rusi prije više decenija susreli sa vanzemaljcima. Dio snimka prikazuje kako je vojska pronašla NLO koji je pao na Zemlju, na nekadašnju oblast Sverdlovsk, 1969. godine, a u kome je pronađen vanzemaljac.\nOn nije preživio pad, već je upućen na autopsiju. Većina istraživača smatra da se ovdje radi o velikoj prevari, ali neosporna je činjenica da je ovaj slučaj privukao ozbiljnu medijsku pažnju.\nMeđutim, ova priča zapravo nije novost, jer se o njoj raspravljalo i ranije. Čak je 1998. godine snimljen specijal TNT pod nazivom “Tajni dosijei KGB o NLO“, koji je vodio Rodžer Mur, bivši Džejms Bond.\nSada se postavlja pitanje zašto je Rusija ponovo pokrenula ovu priču, jer je nedavno “Glas Rusije”, koji se sluša u više od 160 zemalja širom svijeta, opet prenio izvještaj sa ovog događaja, prenosi Telegraf.\nPočetkom ove godine je ruski informativni sajt Pravda.ru pustio informaciju da je Aleksej Savin, penzionisani zvaničnik Ministarstva odbrane krajem 80-ih stupio u kontakt sa “predstavnicima druge civilizacije”.\nPravda je objavila kako je Ministarstvo odbrane pokrenulo istraživanje gigantskih razmjera, kako bi se saznalo što više informacija o paranormalnim pojavama. Izveden je zaključak da se NLO neminovno pojavljuje na mjestima gdje su testirani vojna oprema i naoružanje, što objašnjava zašto je baš vojska pronašla NLO 1969. godine.


Sutra će glavni tužilac posjetiti lokalitet deponije u Buća Potoku, kao i četiri okolne lokacije u blizini deponije na kojima se vrše pretrage, a za koje postoje saznanja da bi se na tim mjestima mogli nalaziti posmrtni ostaci žrtava srpske nacionalnosti sa područja Sarajeva.\nTužilaštvo BiH, zajedno sa svim institucijama koje su uključene u proces ekshumacija, nastavlja intenzivne aktivnosti kako bi se proces pronalaska i identifikacije nestalih osoba ubrzao.\nGlavni tužilac je istakao potrebu jačanja kapaciteta za rad na predmetima ratnih zločina, kao i potrebu jačanja kapaciteta u ljudstvu i materijalnim sredstvima za proces ekshumacije i identifikacije nestalih osoba, što je u skladu sa zaključcima strukturalnog dijaloga o reformi pravosuđa.\nTužilac Salihović je istakao da je jačanje kapaciteta Tužilaštva potrebno i zbog odluke u predmetu Maktouf i Damjanović i da će biti neophodno angažovanje dodatnih 12 tužilaca radi ostvarivanja potrebne dinamike u procesuiranju svih predmeta.\nOvaj proces važan je i zbog porodica žrtava koje već dvije decenije tragaju za svojim najmilijima.